cyanic-selkie/wikianc huggingface dataset:
പാറുക്കുട്ടി നേത്യാരമ്മ
തൃശ്ശൂർ നഗരത്തിന്റെ ആസൂത്രണം
തൃശ്ശൂർ നഗരത്തിന്റെ വാസ്തുവിദ്യ നേത്യാരമ്മയുടെ ഭാവനയുടെ താഴ്‌വരയിൽ നിന്നാണ് പിറന്നത്. ചന്ദ്രഗുപ്തന്റെ രാജധാനിയായ പാടലീപുത്രത്തിന്റെ അതേ ശൈലിയിലാണ് ഈ നഗരം രൂപകല്‌പന ചെയ്തിരിക്കുന്നത്. 70 ഏക്കറിന് ചുറ്റുമുള്ള (ഇപ്പോൾ സ്വരാജ് റൗണ്ട് എന്ന് അറിയപ്പെടുന്ന) റൗണ്ടിന് കോൺക്രീറ്റ് ചെയ്യാൻ ഒരു ബ്രിട്ടീഷ് കമ്പനിയെ ഏല്‌പിച്ചു. അതോടൊപ്പം ഒരു വ്യവസ്ഥയും എഴുതി തയ്യാറാക്കി. ആദ്യം കരാർ തുകയുടെ 70 ശതമാനവും പിന്നീട് 30 ശതമാനം ഘട്ടംഘട്ടമായി നൽകും. 50 കൊല്ലത്തേക്ക് ഒരു കേടുപാടും വരാൻ പാടില്ല. റോഡിന് ഭാവിയിലുണ്ടാകുന്ന എല്ലാ അറ്റകുറ്റപ്പണികളും ഈ കമ്പനി നിർവഹിക്കണമെന്നായിരുന്നു വ്യവസ്ഥ. ഈ വ്യവസ്ഥ ലംഘിച്ചാൽ പിന്നീട് ഈ കമ്പനിയെ കരിമ്പട്ടികയിൽ ഉൾപ്പെടുത്തുകയും കൊച്ചി രാജ്യത്തുനിന്ന് ഒരു ഇടപാടും നൽകാതിരിക്കുകയും ചെയ്യും. ഈ ഉരുക്കുനിയമം രാജ്യത്തിന് പുരോഗതിയും വികസനവും സമ്മാനിച്ചു. റോഡിനു ഇരുവശങ്ങളിലും ഒരു പ്രത്യേക രീതിയിൽ ഓടകൾ നിർമിച്ചു. റോഡിന് അടിയിലൂടെ കോൺക്രീറ്റ് കുഴലുകൾ പാകി. അതിനു മുകളിലാണ് റോഡ് കോൺക്രീറ്റ് ചെയ്തിരിക്കുന്നത്. റോഡിനു മറുപുറത്തുള്ള വെള്ളം 360 ഡിഗ്രിയിലാണ് വീഴുന്നത്. അത് അടുത്തുള്ള വയലിലേക്ക് ഊർന്നു പോകും. അതിനാൽ തൃശ്ശൂർ പട്ടണത്തിൽ ഒരുകാലത്തും വെള്ളം കെട്ടിനിൽക്കുകയില്ല. തൃശ്ശൂർ പട്ടണത്തിലെ ജനങ്ങൾക്ക് ഒരിക്കലും കുടിവെള്ളം മുട്ടാതിരിക്കാൻ പെരിങ്ങാവ് കുളം നിർമിച്ചു. ഒരു കാലത്തും വറ്റാത്ത ശുദ്ധീകരിച്ച വെള്ളം ഇന്നും അവിടെനിന്ന് ലഭിക്കും. 1962 ൽ വന്ന പീച്ചി ഡാമിന്റെ അസൽ പദ്ധതി തയാറാക്കിയത് നേത്യാരമ്മയായിരുന്നു. വടക്കുംനാഥ ക്ഷേത്രത്തിലെ കുടമാറ്റം നടക്കുന്ന സ്ഥലത്ത് പണ്ട് ഒരു വലിയ ജയിലുണ്ടായിരുന്നു. അത് അവിടെനിന്ന് മാറ്റി രാമവർമപുരത്തേക്ക് സ്ഥാപിച്ചത് നേത്യാരമ്മയുടെ പരിശ്രമത്തിന്റെ ഫലമാണ്.
വികസന പ്രവർത്തനങ്ങൾ
ഭർത്താവിന്റെ സ്മരണയ്ക്കായി അവർ രാമവർമ്മപുരം എന്ന ഉപപട്ടണം സ്ഥാപിച്ചു. തൃപ്പൂണിത്തുറയെ ക്ഷേത്രനഗരിയായി സംരക്ഷിക്കാൻ അവിടുത്തെ ജയിൽ സംവിധാനം രാമവർമപുരത്തിനടുത്തേക്ക് മാറ്റി സ്ഥാപിച്ചു. കൊച്ചിൻ തുറമുഖ പദ്ധതി, സെൻട്രൽ ബാങ്ക് രൂപീകരണം, സഹകരണ വകുപ്പ് പുനഃസംഘടന എന്നിവ നടപ്പാക്കി. വ്യവസായ വികസനം തുടങ്ങി മട്ടാഞ്ചേരിയിൽ പ്ലേഗും കോളറയും പടർന്നുപിടിച്ചപ്പോൾ അവ നിയന്ത്രണത്തിലാക്കാൻ പാറുക്കുട്ടിയുടെ നേതൃപാടവത്തിന് സാധിച്ചു. കാർഷിക മേഖലയിൽ സമൂലമായ പരിഷ്‌കാരങ്ങൾ നടപ്പിലാക്കി. പീച്ചി ഡാം എന്ന ആശയത്തിന് തുടക്കമിട്ടു. കൂടുതൽ വിദ്യാലയങ്ങൾ ആരംഭിച്ചു. നൂതന ചികിത്സാ സൗകര്യങ്ങൾ ഏർപ്പെടുത്തി ആരോഗ്യ മേഖലയെ അടിമുടി പരിഷ്‌കരിച്ചു. അധഃസ്ഥിതരുടെ ഉന്നമനം ലക്ഷ്യമാക്കി ക്ഷേമപദ്ധതികൾ കൊണ്ടുവന്നു. കൂടുതൽ സ്‌കൂളുകളും കോളജുകളും തുടങ്ങി വിദ്യാഭ്യാസ മേഖലയും നൂതന ചികിത്സാസൗകര്യങ്ങൾ ഏർപ്പെടുത്തി ആരോഗ്യമേഖലയും ഉടച്ചുവാർത്തു. ആൺകുട്ടികൾക്കും പെൺകുട്ടികൾക്കും അന്യജാതിക്കാർക്കുമായി പ്രത്യേകം വിദ്യാഭ്യാസ സ്ഥാപനങ്ങൾ തുടങ്ങി. കൊച്ചി രാജ്യത്തൊരു യൂണിവേഴ്സിറ്റി വേണമെന്ന് ആഗ്രഹിച്ചു. അതിനായി മകൻ അരവിന്ദാക്ഷ മേനോനെ ഓക്സ്‌ഫോർഡ് യൂണിവേഴ്സിറ്റി ഇൽ വിട്ടു പഠിപ്പിച്ചു. 1918ൽ സ്ത്രീ സമാജം തുടങ്ങിയതും 1925ൽ രാമ വർമ റിസർച് ഇൻസ്റ്റിറ്റ്യൂട്ട് സ്ഥാപിച്ചതും നേത്യാരമ്മ മുൻകയ്യെടുത്താണ്. ജോർജ് അഞ്ചാമൻ രാജാവിൽ നിന്ന് കൈസർ ഹിന്ദ് സ്വർണമെഡൽ പാറുക്കുട്ടിക്ക് ലഭിച്ചു. 17 ഗൺ സല്യൂട്ട് ആദരവും അപൂർവതയായി. അപൂർവങ്ങളിൽ അപൂർവമായ ഒരു അംഗീകാരമായിരുന്നു അത്.
കോൺഗ്രസ്സും ഗാന്ധിജിയുമായുള്ള അടുപ്പം
1927 ഒക്ടോബർ 13ന് ഗാന്ധിജി കൊച്ചി സന്ദർശിച്ചപ്പോൾ ഔദ്യോഗിക അതിഥിയായി താമസിച്ചതു കൃഷ്ണ വിലാസം കൊട്ടാരത്തിലാണ്. ഗാന്ധി കൊച്ചി സന്ദർശിച്ചപ്പോൾ അദ്ദേഹത്തെ സംസ്ഥാന അതിഥിയായി പരിഗണിക്കുകയും നേത്യാർ അമ്മയുടെ മകൻ അരവിന്ദാക്ഷ മേനോനെ വ്യക്തിപരമായി അദ്ദേഹത്തെ അനുഗമിക്കാൻ നിയോഗിക്കുകയും ചെയ്തു. താമസിയാതെ പാറുക്കുട്ടി നേത്യാർ അമ്മ എതിരില്ലാതെ പ്രത്യക്ഷപ്പെട്ടു, ഇത് ഇന്ത്യയിലെ ബ്രിട്ടീഷ് താൽപ്പര്യങ്ങൾക്ക് ഒരു പ്രധാന തടസ്സമായി മാറി. ചർക്കയിൽ നൂൽ നൂറ്റ് സ്വന്തമായി നെയ്ത ഖാദി സാരിയുടുത്ത് നേത്യാരമ്മ ഗാന്ധി ജിയെ ചെന്നു കണ്ടു, സംഭാവനയും നൽകി. ആ രണ്ടു മണിക്കൂർ കൂടിക്കാഴ്ച ഗാന്ധിജിയിൽ വലിയ മതിപ്പുണ്ടാക്കി. ഇതറിഞ്ഞ ബ്രിട്ടിഷുകാർക്ക് കടുത്ത അമർഷവും. കോൺഗ്രസ് നേതാവും, കൊച്ചിയിലെ കോൺഗ്രസ് പാർട്ടിയുടെ തലവനുമായിരുന്ന കുറൂർ നീലകണ്ഠൻ നമ്പൂതിരിപ്പാട് നേത്യാരമ്മയുടെ ബന്ധുവായിരുന്നതും ദേശീയപ്രസ്ഥാനത്തോട് ആ കുടുംബത്തെ അടുപ്പിച്ചു. മഹാരാജാവിന്റെ മകൾ വി.കെ വിലാസിനി അമ്മയും താനും തമ്മിലുള്ള കത്തിടപാടുകളും ഗാന്ധിജിയുടെ കത്തുകളടങ്ങിയ സമാഹരിച്ച കൃതികളിൽ ഉൾപ്പെടുന്നു. മഹാത്മാഗാന്ധിയുമായി ബന്ധം പുലർത്തിയിരുന്ന അവർ ഖാദി പ്രസ്ഥാനത്തിനും സംഭാവന നൽകി. സ്വാതന്ത്യപോരാട്ടം നടത്തുന്ന ദേശീയവാദികളുടെ സംഗമസ്ഥലവും ഖാദിപ്രസ്ഥാനത്തിനു കരുത്തേകാൻ ചർക്കയിൽ നൂൽ നൂൽക്കുന്ന ഇടവും കൊച്ചി രാജ്യത്തെ തൃപ്പൂണിത്തുറ ഹിൽ പാലസാണ്’ എന്ന് നാഷനൽ ആർക്കൈവ്സിലെ പഴയ ബ്രിട്ടീഷ് ഇന്റലിജൻസ് രേഖകളിൽ പറയുന്നു. ദേശീയവാദികളെ സ്വാതന്ത്യ പോരാട്ടത്തിനൊരുക്കുന്നതിൽ മഹാത്മാഗാന്ധിയുമായി കത്തിടപാടു നടത്തിയിരുന്ന പാറുക്കുട്ടി തന്നെയായിരുന്നു തൃപ്പൂണിത്തുറ ഹിൽപാലസിലെ കൂട്ടായ്മകൾക്കും പിന്നിൽ.
ലോകയാത്രകൾ, കുനൂരിൽ അന്ത്യം
1932 ൽ രാമവർമ രാജാവ് നാടുനീങ്ങിയതോടു കൂടി നേത്യാരമ്മയുടെ ഭരണം അവസാനിച്ചു.രാമവർമയുടെ വിയോഗത്തിനു ശേഷം പാറുക്കുട്ടി കൊച്ചി വിട്ടു. സ്വിറ്റ്‌സർലൻഡിൽ 2 വർഷവും ബ്രിട്ടനിൽ 2 വർഷവും കഴിഞ്ഞ ശേഷം നാട്ടിൽ തിരിച്ചെത്തി സ്വന്തം തറവാടായ പടിഞ്ഞാറേ ശ്രാമ്പിനു അടുത്ത് മകളുടെ പേരിൽ “രത്നവിലാസം “എന്നൊരു ബംഗ്ലാവ് നിർമിച്ചു അവുടെയ്ക്കു താമസം മാറി. വി.കെ വിലാസിനിയമ്മ, വി.കെ രത്നമ്മ, അരവിന്ദാക്ഷ മേനോൻ എന്നിവരാണ് രാമവർമയുടെ മക്കൾ. ഇന്ത്യൻ നാഷണൽ കോൺഗ്രസി ന്റെ പ്രസിഡന്റ് ആയിരുന്ന സി. ശങ്കരൻ നായരുടെ മകൻ ആർ എം പാലാട്ടിനാണ് രാജാവ് മകളായ രത്നമ്മയെ വിവാഹം ചെയ്തു നൽകിയത്. രത്നമ്മയുടെ മകൻ പാലാട്ട് ശങ്കരൻനായരോടൊപ്പം നേത്യാരമ്മ ഇംഗ്ലണ്ടിൽ പോയി കുറച്ചു കാലം താമസിച്ച ശേഷം തിരിച്ചു ഇന്ത്യയിൽ വന്നു 2 തേയില എസ്റ്റേറ്റുകൾ വാങ്ങിച്ചു. കൊച്ചുമകൻ ശങ്കരനു സ്വിറ്റ്‌സർലൻഡിലും ബ്രിട്ടനിലുമായി മികച്ച വിദ്യാഭ്യാസം നൽകി. ബ്രിട്ടനിലെ താമസക്കാലത്ത് ബെന്റ്ലി ഷോറൂമിൽ പോയപ്പോൾ അവിടെക്കണ്ട ഒരു കാർ ഇഷ്ടമായി. വിശാലമായ ഉൾവശത്ത് കിടക്ക, എഴുത്തുമേശ, 2 കസേരകൾ തുടങ്ങിയ സൗകര്യങ്ങളെല്ലാമുള്ള വാഹനം ഏതോ മഹാരാജാവിനുവേണ്ടി പ്രത്യേകം തയാറാക്കിയതായിരുന്നു. വിറ്റുപോകാതെ കിടന്ന ആ കാർ നേത്യാരമ്മ വാങ്ങി തൃശൂരിലേക്ക് അയച്ചു. സ്വിറ്റ്‌സർലൻഡിലായിരിക്കുമ്പോൾ നടത്തിയ ഷോപ്പിങ്ങുകളിലൊന്ന് തുണി പിഴിയാനുള്ള യന്ത്രമാണ്. കേരളത്തിലെ വേനൽക്കാലത്ത് ബെന്റ്ലി കാറിൽ കൂനൂരിലെ ഹോംഡേൽ ബംഗ്ലാവിലേക്കു പോകുന്നതായിരുന്നു നേത്യാരമ്മയുടെ പതിവ്. 1963 ഫെബ്രുവരി 25ന് കൂനൂരിൽ 88ാം വയസിൽ അന്തരിച്ചു. ആഗ്രഹം പോലെ നീലഗിരിയിലെ ആർവി എസ്റ്റേറ്റിൽ സംസ്‌കാരം നടത്തി.
നേത്യാരമ്മയുടെ സഹോദരപുത്രനായ ബാലകൃഷ്ണ മേനോനാണു സ്വാമി ചിന്മയാനന്ദ നായി ലോകപ്രശസ്തനായത്.
ബക്കിങ്ങാം കൊട്ടാരം
ബ്രിട്ടീഷ് രാജകുടുംബത്തിന്റെ ഔദ്യോഗിക വസതിയാണ്‌ ബക്കിങ്ങാം കൊട്ടാരം(Buckingham Palace). ബ്രിട്ടണിലെ പ്രമുഖ രാജകീയ പരിപാടികൾ എല്ലാം നടക്കുന്നത് ഇവിടെയാണ്.
ആദ്യകാലത്ത് ബക്കിങ്ങാം ഹൗസ് എന്നറിയപ്പെട്ടിരുന്ന ഈ കെട്ടിടം 1703 ൽ ബക്കിങ്ങാം ഡ്യൂക്കിന് വേണ്ടി നിർമ്മിച്ച റ്റൗൺ ഹൌസ് ആയിരുന്നു. 1763 ൽ ഈ സ്ഥലം ജോർജ്ജ് മൂന്നാമൻ രാജാവ് ഏറ്റെടുക്കുകയും ക്വീൻ ഷേർളിക്ക് വേണ്ടി ഇത് നവീകരിച്ച് ക്വീൻ ഹൗസ്ആക്കി മാറ്റുകയും ചെയ്തു. പത്തൊൻപത്താം നൂറ്റാണ്ടിൽ ഈ കെട്ടിടം വലിയ രീതിയിൽ നവീകരിച്ചു. ജോൺ നാഷ്‌, എഡ്വാർഡ് ബ്ലോർ എന്നീ വാസ്തു വിദഗ്ദ്ധർ ചേർന്നു നടുമുറ്റം അടക്കം ഇന്ന് കാണുന്ന പൂമുഖങ്ങളും നിർമ്മിച്ചു. 1837 ൽ വിക്ടോറിയാ രാജ്ഞി തന്റെ സ്ഥാനാരോഹണത്തെ തുടർന്ന് ഇവിടെ താമസിക്കാൻ തുടങ്ങിയത് മുതൽ ഈ കെട്ടിടം ബ്രിട്ടീഷ് രാജകുടുംബത്തിന്റെ ഔദ്യോഗിക വസതിയായി അറിയപ്പെടുന്നു.
അവലംബം
വർഗ്ഗം:കൊട്ടാരങ്ങൾ
ടൺസ് നദി
യമുനയിലെ ഏറ്റവും വലിയ പോഷകനദിയാണ് ടൺസ് (टॉंस नदी) ഹിമാചൽപ്രദേശിനെ തൊട്ടുകൊണ്ട് ഉത്തരാഖണ്ഡിലെ ഗർവാൾ മേഖലയിലൂടെ ഒഴുകുന്നു. പ്രധാന ഉറവിടം റുയിൻസര സ്നൗട്ട് ആണ്. കാലാങിനും ബന്ദേർപൂഞ്ചിനും ഇടയിൽ ധും ധാർ കാന്ദി തടാകത്തിന് താഴെ സ്ഥിതി ചെയ്യുന്നു. ഇന്ത്യയിലെ ഏറ്റവും വലിയ ഹിമാലയൻ നദികളിലൊന്നാണിത്. ഉത്തരാഖണ്ഡിലെ ഡെഹ്റാഡൂണിലെ കൽസിക്ക് താഴെയെത്തുന്ന യമുനയെക്കാൾ കൂടുതൽ വെള്ളം ഇത് വഹിക്കുന്നു.
ടൺസ് വാലി
ജാൻസർ ബവാർ മേഖലയിൽ ടോൺസ് താഴ്വര സ്ഥിതിചെയ്യുന്നു. ഹിമാലയത്തിൽ നിന്നും ഉത്ഭവിക്കുന്ന ടൺസ് നദി ഡെറാഡൂൺന്റെ കിഴക്കൻ കരയിൽ സ്ഥിതി ചെയ്യുന്നു. ടൺസ്, യമുന എന്നിവയ്ക്കിടയിലാണ് കന്റോൺമെന്റ് ടൗൺ ആയ ചക്രാത സ്ഥിതിചെയ്യുന്നത്.
മാർഗരിറ്റ് ഡെയ്ൽ
മാർഗരിറ്റ് ലുഡോവിയ ഡെയ്ൽ (മുമ്പ്, ഹ്യൂം; 22 ഒക്ടോബർ 1883 - 13 മെയ് 1963) ഒരു ഓസ്ട്രേലിയൻ നാടകകൃത്തും ഫെമിനിസ്റ്റുമായിരുന്നു.
ചാൾസ് ലുഡോവിയ ഹ്യൂമിന്റെയും അദ്ദേഹത്തിൻറെ ഭാര്യ സെലിയ ആനി മാൾട്ട്ബിയുടെയും മകളായി ബൂറോവയിലാണ് മാർഗരിറ്റ് ലുഡോവിയ ഹ്യൂം ജനിച്ചത്. ഹാമിൽട്ടൺ ഹ്യൂം എന്ന പര്യവേക്ഷകൻ അവളുടെ അമ്മാവനായിരുന്നു. സ്വകാര്യ അദ്ധ്യാപകരിൽനിന്ന് വീട്ടിലിരുന്ന് പ്രാഥമിക വിദ്യാഭ്യാസം നേടിയ അവർ തുടർന്ന് സിഡ്നിയിലെ അഷാം വിദ്യാലയത്തിൽ ചേർന്നു. 1904-ൽ അമ്മയുടെ മരണത്തെത്തുടർന്ന് അവൾ കുടുംബത്തിൻറെ ചുമതലകൾ നിർവ്വഹിച്ചു. 1907-ൽ ഒരു സോളിസിറ്ററായ ജോർജ്ജ് സാമുവൽ ഇവാൻസ് ഡെയ്ലിനെ (മരണം.1944) വിവാഹം കഴിച്ച് ചാറ്റ്‌സ്‌വുഡിൽ താമസിച്ചിരുന്ന ദമ്പതികൾക്ക് രണ്ട് പെൺമക്കളുണ്ടായിരുന്നു.
അവലംബം
വർഗ്ഗം:നാടകകൃത്തുക്കൾ വർഗ്ഗം:ഫെമിനിസ്റ്റുകൾ വർഗ്ഗം:ഒക്ടോബർ 22-ന് ജനിച്ചവർ വർഗ്ഗം:1883-ൽ ജനിച്ചവർ വർഗ്ഗം:മേയ് 13-ന് മരിച്ചവർ വർഗ്ഗം:1963-ൽ മരിച്ചവർ
ആനമുള്ള്
വരണ്ട ഇലപൊഴിയും കാടുകളിൽ കാണുന്ന ഒരു ചെറിയ മരമാണ് ആനമുള്ള്. . ജലക്ഷാമമുള്ള സ്ഥലങ്ങളിൽ വരൾച്ചയുള്ള കാലത്ത് കാലികളുടെ പ്രധാന ആഹാരമാണിവ. അതികഠിനമായ മുള്ളുകൾ ഉള്ളതിനാൽ പലയിടങ്ങളിൽ വേലിക്കായി ഇവ നട്ടുവളർത്താറുണ്ട്. കഠിനമായ വരൾച്ചയെയും അതിജീവിക്കാനുള്ള കഴിവുള്ള ആനമുള്ള് വിത്തുവഴി വിതരണം ചെയ്യപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഫാബേസീ
മഡോണ ഓഫ് ദ ബുക്ക്
1480-1483നും ഇടയിൽ ഇറ്റാലിയൻ നവോത്ഥാന കലാകാരനായ സാന്ധ്രോ ബോട്ടിസെല്ലി ചിത്രീകരിച്ച ഒരു ചെറിയ ടെമ്പറ പാനൽ ചിത്രമാണ് മഡോണ ഡെൽ ലിബ്രോ, എന്നുമറിയപ്പെടുന്ന മഡോണ ഓഫ് ദ ബുക്ക്. മിലാനിലെ പോൾഡി പസോലി മ്യൂസിയത്തിൽ ഈ ചിത്രം സൂക്ഷിച്ചിരിക്കുന്നു.
ചിത്രകാരനെക്കുറിച്ച്
ആദ്യകാല ഇറ്റാലിയൻ നവോത്ഥാന ചിത്രകാരനായിരുന്നു സാന്ദ്രോ ബോട്ടിസെല്ലി. ലോറൻസോ ഡി മെഡിസിയുടെ രക്ഷാകർതൃത്വത്തിലുള്ള ഫ്ലോറൻ‌ടൈൻ‌ സ്കൂളിൽ‌ അദ്ദേഹം അംഗമായിരുന്നു. നൂറുവർഷത്തിനുശേഷം ജിയോർജിയോ വസാരി തന്റെ വീറ്റ ഓഫ് ബോട്ടിസെല്ലിയിൽ ബോട്ടിസെല്ലിയുടെ കാലഘട്ടത്തെ "സുവർണ്ണകാലം" എന്ന് വിശേഷിപ്പിക്കുന്നു. അക്കാലത്ത് പുരാണവിഷയങ്ങളുടെ എണ്ണം വളരെ കുറവായതിനാൽ അദ്ദേഹത്തിന്റെ ഏറ്റവും അറിയപ്പെടുന്ന ചിത്രങ്ങളിൽ നിരവധി മതവിഷയങ്ങളും ചില ഛായാചിത്രങ്ങളും ചിത്രീകരിച്ചിരുന്നു. അദ്ദേഹവും ചിത്രശാലയും മഡോണയുടേയും കുട്ടിയുടേയും ചിത്രീകരണത്തിന് പേരുകേട്ടിരുന്നു പലചിത്രങ്ങളും വൃത്താകൃതിയിലുള്ള ടോണ്ടോ കലയെ ആശ്രയിച്ചുള്ളതായിരുന്നു.
പുറം കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ബോട്ടിസെല്ലി മഡോണാസ്
ഗോലെസ്ഥാൻ കൊട്ടാരം
ഗോലെസ്ഥാൻ കൊട്ടാരം (പേർഷ്യൻ: کاخ گلستان, കാഖ്-ഇ ഗോലെസ്താൻ), അല്ലെങ്കിൽ ഗുലിസ്ഥാൻ കൊട്ടാരം പേർഷ്യൻ ഭാഷയിൽ റോസ് ഗാർഡൻ കൊട്ടാരം എന്നും അറിയപ്പെടുന്നു. പതിനാറാം നൂറ്റാണ്ടിൽ നിർമ്മിക്കപ്പെട്ട ഈ കൊട്ടാരം നവീകരിച്ചത് 18-ആം നൂറ്റാണ്ടിൽ ആണ്. ഒടുവിൽ 1865-ൽ പുനർനിർമ്മിക്കപ്പെട്ടു. ടെഹ്‌റാനിലെ മുൻ ഔദ്യോഗിക രാജകീയ ഖ്വജർ സമുച്ചയമാണിത്.
ടെഹ്‌റാൻ നഗരത്തിലെ ഏറ്റവും പ്രാചീനമായ ചരിത്ര സ്മാരകങ്ങളിലൊന്നായ ഗോലെസ്ഥാൻ കൊട്ടാരം ലോക പൈതൃക പദവിയുള്ളതും ഒരു കൂട്ടം രാജകീയ കെട്ടിടങ്ങളുടേ ഭാഗവുമാണ്. അത് ഒരിക്കൽ ടെഹ്‌റാൻ ആർഗിന്റെ ("സിറ്റാഡൽ") മണ്ണ് കൊണ്ട് പൊതിഞ്ഞ ചുവരുകൾക്കുള്ളിൽ അടച്ചിരുന്നു. പൂന്തോട്ടങ്ങൾ, രാജകീയ കെട്ടിടങ്ങൾ, ഇറാനിയൻ കരകൗശല വസ്തുക്കളുടെ ശേഖരം, 18-ഉം 19-ഉം നൂറ്റാണ്ടുകളിലെ യൂറോപ്യൻ സമ്മാനങ്ങൾ എന്നിവ ഇതിൽ ഉൾപ്പെടുന്നു.
തിരുവോത്രിയൂർ ത്യാഗയ്യാർ
ഒരു കർണാടകസംഗീതജ്ഞനായിരുന്നു തിരുവോത്രിയൂർ ത്യാഗയ്യാർ (1845-1917). സംഗീതജ്ഞൻ വീണ കൂപ്പയ്യരുന്റെ മകനായിരുന്നു ഇദ്ദേഹം.
ത്യാഗരാജനുമായി അടുപ്പമുള്ളതായിരുന്നു ത്യാഗയ്യാരുടെ സംഗീതശൈലി. അദ്ദേഹത്തിന്റെ നിവാസത്തെ അടിസ്ഥാനമാക്കി 'മുത്യലപേട്ട ത്യാഗയ്യാർ' എന്നും 'സ്വരസിംഹ ത്യാഗയ്യാർ' എന്നും അദ്ദേഹം അറിയപ്പെട്ടിരുന്നു. പിതാവിന്റെ ശിഷ്യനായ ഫിഡിൽ പൊന്നസ്വാമിയായിരുന്നു അദ്ദേഹത്തിന്റെ ആദ്യ ഗുരു. സംഗീതത്തിനായി സമർപ്പിതനായിരുന്നു അദ്ദേഹത്തിന്റെ ജീവിതം. അദ്ദേഹത്തിന്റെ വീട് രസികരുടെയും നിരവധി പ്രശസ്ത വഗ്ഗേയകരരുടെയും പറുദീസയായിരുന്നുവത്രേ. പല്ലവി, സ്വരകൽപന എന്നിവ നിർമ്മിക്കുന്നതിലും വളരെ നിപുണനായിരുന്നു ത്യാഗയ്യാർ.
ഗോലെസ്ഥാൻ കൊട്ടാരം
ചരിത്രം
പഹ്‌ലവി കാലഘട്ടത്തിൽ (1925-1979), ഗൊലെസ്ഥാൻ കൊട്ടാരം ഔപചാരികമായ രാജകീയ സ്വീകരണങ്ങൾക്കായി ഉപയോഗിച്ചിരുന്നു. പഹ്‌ലവി രാജവംശം നിവാരനിൽ സ്വന്തം കൊട്ടാരം (നിയവാരൻ കോംപ്ലക്സ്) പണിതു. പഹ്‌ലവിയുടെ കാലഘട്ടത്തിൽ കൊട്ടാരത്തിൽ നടന്ന ഏറ്റവും പ്രധാനപ്പെട്ട ചടങ്ങുകൾ മാർബിൾ സിംഹാസനത്തിൽ റെസ ഷായുടെ (ആർ. 1925-1941) കിരീടധാരണവും മ്യൂസിയം ഹാളിൽ വെച്ച് മുഹമ്മദ് റെസ പഹ്‌ലവിയുടെ (ആർ. 1941 - 1979) കിരീടധാരണവുമാണ്.
തിരുവോത്രിയൂർ ത്യാഗയ്യാർ
നല്ലൊരു വീണാവാദകൻ കൂടിയായ ത്യാഗയ്യാരുടെ രചനകളിൽ പ്രധാനമായും താന വർണ്ണം ഉൾപ്പെടുന്നു. പ്രധാനമായും തെലുങ്ക് ഭാഷയിലാണ് അദ്ദേഹം കീർത്തനങ്ങൾ രചിച്ചത്. ത്യാഗയ്യാരുടെ  പ്രശസ്തമായ ചില രചനകൾ.
ഗോലെസ്ഥാൻ കൊട്ടാരം
ചരിത്രം
1925 നും 1945 നും ഇടയിൽ, റെസ ഷായുടെ ഉത്തരവനുസരിച്ച് സമുച്ചയത്തിന്റെ കെട്ടിടങ്ങളുടെ വലിയൊരു ഭാഗം നശിപ്പിക്കപ്പെട്ടു. നൂറ്റാണ്ടുകൾ പഴക്കമുള്ള ഖജർ കൊട്ടാരം ഒരു ആധുനിക നഗരത്തിന്റെ വളർച്ചയെ തടസ്സപ്പെടുത്തരുതെന്ന് അദ്ദേഹം വിശ്വസിച്ചു. പഴയ കെട്ടിടങ്ങളുടെ സ്ഥാനത്ത്, 1950 കളിലെയും 1960 കളിലെയും ആധുനിക ശൈലിയിലുള്ള വാണിജ്യ കെട്ടിടങ്ങൾ ഉയർന്നു.
തിരുവോത്രിയൂർ ത്യാഗയ്യാർ
പരാമർശങ്ങൾ
വർഗ്ഗം:കർണ്ണാടകസംഗീതജ്ഞർ വർഗ്ഗം:1917-ൽ മരിച്ചവർ വർഗ്ഗം:1845-ൽ ജനിച്ചവർ
ഗോലെസ്ഥാൻ കൊട്ടാരം
സൈറ്റുകൾ
കൊട്ടാരങ്ങൾ, മ്യൂസിയങ്ങൾ, ഹാളുകൾ എന്നിവയുൾപ്പെടെ 17 ഘടനകൾ ഉൾക്കൊള്ളുന്നതാണ് ഗോലെസ്താൻ കൊട്ടാരത്തിന്റെ സമുച്ചയം. ഖ്വജർ രാജാക്കന്മാരുടെ 131 വർഷത്തെ ഭരണകാലത്താണ് ഈ സമുച്ചയങ്ങളെല്ലാം നിർമ്മിച്ചത്. കിരീടധാരണത്തിനും മറ്റ് പ്രധാന ആഘോഷങ്ങൾക്കും ഈ കൊട്ടാരങ്ങൾ ഉപയോഗിച്ചിരുന്നു. ഫോട്ടോഗ്രാഫിക് ആർക്കൈവ്, കയ്യെഴുത്തുപ്രതികളുടെ ലൈബ്രറി, പ്രമാണങ്ങളുടെ ആർക്കൈവ് എന്നിവയുൾപ്പെടെ മൂന്ന് പ്രധാന ആർക്കൈവുകളും ഇതിൽ ഉൾപ്പെടുന്നു.
External links
വർഗ്ഗം:കൊട്ടാരങ്ങൾ
പരവ
ലക്റ്ററൈഡെ (Lactariidae) കുടുംബത്തിൽപ്പെട്ട ഒരു കടൽ മത്സ്യമാണ് പരവ (False trevally). . പരമാവധി നീളം 40 സെന്റിമീറ്റർ. ശരാശരി നീളം 30 സെന്റിമീറ്റർ. കടലിൽ 15മുതൽ 100മീ വരെ ആഴമുള്ള ഭാഗങ്ങളിൽ കണ്ടുവരുന്നു. മുതുകത്തെ ചിറകുകളിൽ മുള്ളുകൾ കാണപ്പെടുന്നു. തിളങ്ങുന്ന വെള്ളിനിറമാണ് ഇവയ്ക്ക്. ചിറകുകൾക്ക് മഞ്ഞ നിറമാണ്. വളരെ വലിയ വായ്ക് ഇവയുടെ പ്രത്യേകതകയാണ്. വിപണി സാധ്യതയുള്ള ഒരു മത്സ്യം കൂടിയാണ് പരവ. 23 ഡിഗ്രി വടക്കു മിതൽ 27 ഡിഗ്രി തെക്കുവരെയുള്ള മധ്യരേഖാപ്രദേശങ്ങളിൽ ഇവയെ ധാരാളമായി കണ്ടുവരുന്നു.
അവലംബം
വർഗ്ഗം:കടൽ മത്സ്യങ്ങൾ
കകവിൻ രാമായണം
കകവിൻ രാമായണ കകവിൻ സംഗീതനിബന്ധനയോടു കൂടിയ പ്രാചീന ജാവാനീസിലുള്ള സംസ്കൃത രാമായണത്തിന്റെ തർജ്ജമയാണ്.
മ്പു സിന്ദോക്കിന്റെ കീഴിലുണ്ടായിരുന്ന മെദാങ് സാമ്രാജ്യത്തിന്റെ ഭരണകാലമായിരുന്ന ഏകദേശം 870 സി. ഇ കാലഘട്ടത്തിൽ മധ്യ ജാവയിലാണ് (ആധുനിക ഇന്തോനേഷ്യ) ഇത് എഴുതപ്പെട്ടത് എന്നു കരുതപ്പെടുന്നു. സംസ്കൃതത്തിലെ കാവ്യത്തിനു സമാനമാണ് ജാവയിലെ കാകവിൻ. പരമ്പരാഗതമായ സംസ്കൃതത്തിന്റെ രീതിയിലാണിത് രചിക്കപ്പെട്ടത്.
ജാവക്കാരുടെയിടയിൽ കാകവിൻ രാമായണ(രാമായണ കാവ്യം) ത്തിന് കലാവിഷ്കാരത്തിൽ അഗ്രിമസ്ഥാനമാണുള്ളത്. ഇതിനെ ആധാരമാക്കി ഒട്ടേറെ കൈയെഴുത്തുപ്രതികൾ ഇതിന്റെ ബഹുജനസമ്മതിക്കു നിദാനമാണ്. ജാവയുടെ ഹിന്ദു-ബുദ്ധ കാലഘട്ടത്തിലെ പഴയ ജാവയിലെ കകവിനുകളിൽ(കാവ്യങ്ങളിൽ) ഏറ്റവും നീളംകൂടിയതാണിത്.
കഥയുടെ സ്രോതസ്സ്
6 സി. ഇ യ്ക്കും 7 സി ഇയ്ക്കും ഇടയിൽ ജീവിച്ചിരുന്ന ഇന്ത്യൻ കവിയായിരുന്ന ഭട്ടിയുടെ സംസ്കൃത കാവ്യമായ രാവണവധ അല്ലെങ്കിൽ ഭട്ടികാവ്യ എന്ന കൃതിയായിരിക്കണം പഴയ ജാവാഭാഷയിലെ രാമായണ കാവ്യമായ കകവിൻ രാമായണത്തിന്റെ പാഠസ്രോതസ്സ് എന്നു സാഹിത്യ പണ്ഡിതന്മാർ അഭിപ്രായപ്പെടുന്നു. കകവിൻ രാമായണത്തിന്റെ ആദ്യഭാഗം ഭട്ടികാവ്യത്തിന്റെ അതേ രൂപം വഹിക്കുന്നുവെന്നത് ഇതിനു തെളിവാണ്.
കഥാസംക്ഷേപം
അയോധ്യയിലെ ദശരഥനു നാലു മക്കൾ ഉണ്ടായിരുന്നു: രാമ, ഭരത, ലക്ഷ്മണ, സത്രുഗ്ന. ഒരു ദിവസം മഹർഷി ആയിരുന്ന വിശ്വാമിത്ര ദശരഥനോടു തന്റെ ആശ്രമത്തെ ആക്രമിച്ച ഒരു രാക്ഷസനെ ഓടിക്കാൻ അഭ്യർഥിക്കുന്നു. രാമനും ലക്ഷ്മണനും അപ്പോൾ അവിടം വിട്ടുപോയി.
ആശ്രമത്തിലെത്തിയ രാമനും ലക്ഷ്മണനും രാക്ഷസന്മാരെ ഓടിക്കുകയും അവിടെനിന്നും മിഥില രാജ്യത്തു നടക്കുന്ന സ്വയംവരത്തിൽ പങ്കെടുക്കാനായി പോവുകയും ചെയ്തു. സ്വയംവരത്തിൽ പങ്കെടുക്കുന്നവർക്ക് അവിടത്തെ രാജാവിന്റെ മകളായ സീതയെ വിവാഹം കഴിച്ചു നൽകും. സിത ജനിച്ചപ്പോൾ അവളെ അനുഗമിച്ചതായ ഒരു വില്ലു പങ്കെടുത്തവരോട് എടുക്കാൻ പറയും. രാമനൊഴിച്ച് ഒരാൾക്കും അതിൽ വിജയിക്കാൻ കഴിഞ്ഞില്ല. പിന്നെ സീതയും രാമനും തമ്മിൽ വിവാഹിതരാവുകയും അയോധ്യയിലേയ്ക്കു മടങ്ങിവരുകയും ചെയ്തു. മൂത്ത പുത്രനായതിനാൽ അയൊധ്യയിൽ വച്ച് രാമനെ രാജാവായി വാഴിക്കാനായുള്ള ഒരുക്കങ്ങൾ തുടങ്ങി.
എങ്കിലും പണ്ടെടുത്ത ഒരു ശപഥം ഓർമ്മിപ്പിച്ചുകോണ്ട് തന്റെ മകനായ ഭരതനെ രാജാവായി വാഴിക്കാൻ ദശരഥന്റെ മറ്റൊരു ഭാര്യയായ കൈകേയി ദശരഥനോട് ആവശ്യപ്പെട്ടു. ഖിന്നതയോടെയാണെങ്കിലും ദശരഥൻ ഭരതന് രാജപദവി നൽകി തന്റെ ശപഥം നിറവേറ്റി. രാമനും ലക്ഷ്മണനും സീതയും കൊട്ടരം വിടാൻ നിർബന്ധിതരായിത്തീർന്നു. അതിയായ ദുഖഃഭാരത്താൽ ദശരഥൻ മരണപ്പെട്ടു. തുട്ർന്ന് രാമനും സീതയും ലക്ഷ്മണനും വനവാസത്തിനു പോകുകയും ഹനൂമാന്റെ സഹായത്താൽ രാവണനെ കൊല്ലുകയും സീതയുമായി തിരികെ അയോധ്യയിലെത്തി ഭരതനിൽ നിന്നും രാജ്യഭാരം ഏറ്റെടുക്കുകയും ചെയ്തു.
അവലംബം
http://www.joglosemar.co.id/semar.html
വർഗ്ഗം:രാമായണം
ബർമിംഗ്ഹാം വിമൻസ് ഫെർട്ടിലിറ്റി സെന്റർ
മുമ്പ് "അസിസ്റ്റഡ് കൺസെപ്ഷൻ യൂണിറ്റ്" എന്ന് പേരിട്ടിരുന്ന ഇംഗ്ലണ്ടിലെ ബർമിംഗ്ഹാമിലെ ബർമിംഗ്ഹാം വിമൻസ് ഹോസ്പിറ്റലിലെ ബർമിംഗ്ഹാം വിമൻസ് ഫെർട്ടിലിറ്റി സെന്റർ, വന്ധ്യതാ ചികിത്സയ്ക്കും പരിചരണത്തിനുമുള്ള യുകെയിലെ പ്രമുഖ മെഡിക്കൽ സെന്ററുകളിൽ ഒന്നാണ്. 2010-ൽ മുപ്പത് വർഷം പൂർത്തിയാക്കിയ ഇത്, മിഡ്‌ലാൻഡിലെ ഏറ്റവും കൂടുതൽ കാലമായി പ്രവർത്തിക്കുന്ന ഫെർട്ടിലിറ്റി ക്ലിനിക്കാണ്. ഒരു നാഷണൽ ഹെൽത്ത് സർവ്വീസ് (എൻഎച്ച്എസ്) ഹോസ്പിറ്റൽ അടിസ്ഥാനമാക്കിയുള്ള ക്ലിനിക്ക് ആയ ഇത് എൻഎച്ച്എസ്-നും സ്വകാര്യ രോഗികൾക്കും സംയോജിത പരിചരണം നൽകുന്നു. വന്ധ്യതയെ ചികിത്സിക്കുന്നതിനുള്ള അവരുടെ പ്രവർത്തനത്തിന് സ്റ്റാഫ് അന്താരാഷ്ട്ര തലത്തിൽ അംഗീകരിക്കപ്പെട്ടിരിക്കുന്നു. അണ്ഡം പങ്കിടൽ, ബീജദാനം, അണ്ഡദാനം എന്നിവയുടെ സജീവ പരിപാടികളാണ് ക്ലിനിക്ക് നടത്തുന്നത്.
കെയർ അഡ്വാൻസുകൾ
ഐവിഎഫ് ലബോറട്ടറികളെ 'ക്ലീൻറൂം' നിലവാരത്തിലേക്ക് ഉയർത്തുന്നതിന് മെഡിക്കൽ റിസർച്ച് കൗൺസിൽ ധനസഹായം ലഭിക്കുന്നതിനായി യുകെയിൽ തിരഞ്ഞെടുക്കപ്പെട്ട അഞ്ച് ക്ലിനിക്കുകളിൽ ഒന്നാണ് ഈ ഫെർട്ടിലിറ്റി സെന്റർ. വികസനത്തിന്റെ എല്ലാ ഘട്ടങ്ങളും കർശനമായി നിയന്ത്രിത അവസ്ഥയിലായിരുന്നതിനാൽ, മനുഷ്യ ഉപയോഗത്തിന് അനുയോജ്യമായ മനുഷ്യ ഭ്രൂണവിത്തുകോശങ്ങൾ ഉത്പാദിപ്പിക്കുന്നതിന് ഇത് അത്യന്താപേക്ഷിതമാണ്. 2006 വേനൽക്കാലത്ത് ഇവ തുറക്കുകയും പുതിയ പ്രവർത്തന തലങ്ങളിൽ കേന്ദ്രം നല്ല ക്ലിനിക്കൽ ഫലങ്ങൾ നിലനിർത്തുകയും ചെയ്തു. 2010-ൽ സെന്റർ വികസിപ്പിച്ച, പ്രീ ഇംപ്ലാന്റേഷൻ ജനിതക പരിശോധന/രോഗനിർണയ സേവനങ്ങൾ (PGD; PGT-M; PGT-SR; PGT-A) ഇപ്പോൾ ആളുകൾക്ക് ലഭ്യമാണ്. ഹോസ്പിറ്റൽ ആസ്ഥാനമാക്കി പ്രവർത്തിക്കുന്ന വെസ്റ്റ് മിഡ്‌ലാൻഡ്സ് റീജിയണൽ ജനറ്റിക്സ് സർവീസുമായി ഇവ സഖ്യത്തിലാണ്. 2011 നവംബറിലാണ് ആദ്യത്തെ പിജിഡി കുഞ്ഞ് ജനിച്ചത്.
ബർമിംഗ്ഹാം സ്പെർംബാങ്ക്
2011-ൽ കേന്ദ്രം ബിർമിംഗ്ഹാം സ്പെർംബാങ്ക് എന്ന പേരിൽ ബീജ ദാതാക്കളെ കൈകാര്യം ചെയ്യുന്നതിനായി സമർപ്പിച്ചിരിക്കുന്ന ഒരു പ്രത്യേക സ്ഥാപനം ആരംഭിച്ചു. മിഡ്‌ലാൻഡ്‌സിലെ കമ്മ്യൂണിറ്റികളിലുടനീളം ബീജദാനത്തെക്കുറിച്ചുള്ള അവബോധം വളർത്താനും പ്രാദേശിക സമൂഹത്തിലുള്ളവർക്ക് താങ്ങാനാകുന്ന ദാതാക്കളുടെ ബീജത്തിന്റെ ലഭ്യത വർദ്ധിപ്പിക്കാനും സ്പെർംബാങ്ക് ലക്ഷ്യമിടുന്നു. പ്രാദേശിക, ദേശീയ മാധ്യമങ്ങളിലെ പ്രോഗ്രാമുകൾ ആണ് ഇതിനായി തിരഞ്ഞെടുത്ത ചെയ്ത ഒരു മാർഗം, ഉദാഹരണത്തിന് ബിബിസി ഏഷ്യൻ നെറ്റ്‌വർക്കിലെ സമീപകാല പ്രോഗ്രാം.
ഗവേഷണം
സെന്റർ ഫോർ ഹ്യൂമൻ റീപ്രൊഡക്റ്റീവ് സയൻസ് (ChRS) എന്ന അക്കാദമിക് വിഭാഗത്തിലൂടെ ഈ കേന്ദ്രത്തിന് അംഗീകൃത അന്താരാഷ്ട്ര ഗവേഷണ പ്രൊഫൈൽ ഉണ്ട്. പുരുഷ ഫെർട്ടൽ ഓവർ-ദി-കൌണ്ടർ ഹോം ഫെർട്ടിലിറ്റി ടെസ്റ്റിന്റെ കണ്ടുപിടുത്തം പോലുള്ള ട്രാൻസ്ലേഷണൽ മെഡിസിനിലെ ശ്രദ്ധേയമായ നേട്ടങ്ങൾ ഇതിൽ ഉൾപ്പെടുന്നു.
പുറം കണ്ണികൾ
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
ഫ്രാങ്കോയ സോഞ്ചിഫോളിയ
സാധാരണയായി ബ്രൈഡൽ റീത്ത് എന്നറിയപ്പെടുന്ന ഫ്രാങ്കോയ സോഞ്ചിഫോളിയ ചിലി പ്രദേശങ്ങളിൽ കാണപ്പെടുന്ന ഫ്രാങ്കോസി കുടുംബത്തിലെ ഒരു പ്ലാന്റ് സ്പീഷീസ് ആണ്.
അവലംബം
വർഗ്ഗം:റോസിഡ് കുടുംബങ്ങൾ വർഗ്ഗം:ഫ്രാങ്കോസി
ഓമൻഹോട്ടപ്പ് ഒന്നാമൻ
ഈജിപ്റ്റിൽ പതിനെട്ടാം നൂറ്റാണ്ടിലെ രണ്ടാമത്തെ ഫറവോയാണ് ഓമൻഹോട്ടപ്പ് ഒന്നാമൻ. ബി.സി 1526 മുതൽ 1506 വരെയായിരുന്നു അദ്ദേഹത്തിന്റെ ഭരണകാലം. അഹ്മോസ് ഒന്നാമന്റെ പുത്രനായാണ് ഇദ്ദേഹത്തിന്റെ ജനനം. ഇരുപത്തൊന്ന് കൊല്ലത്തോളം ഇദ്ദേഹം ഈജിപ്ത് ഭരിച്ചു.
അവലംബം
വർഗ്ഗം:ഫറവോകൾ
ഹോറസ്
പുരാതന ഈജിപ്റ്റിൽ ആരാധിച്ചിരുന്ന ഒരു സുപ്രധാന ദേവനാണ് ഹോറസ്. പ്രീഹിസ്റ്റോറിക് ഈജിപ്ത് മുതൽക്കേ ടോളമിൿ സാമ്രാജ്യം, റോമൻ ഈജിപ്റ്റ് എന്നീ കാലഘട്ടങ്ങൾ വരെ ഹോറസ്സിന്റെ ആരാധന നിൽനിന്നിരുന്നു. ഹോറസ് ദേവന്റെ വിവിധ രൂപങ്ങൾ ചരിത്രത്തിൽ രേഖപ്പെടുത്തിയിട്ടുണ്ട്, ഇവയെ വ്യത്യസ്ത ദൈവങ്ങളായാണ്  ഈജിപ്റ്റോളജിസ്റ്റുകൾ കണക്കാക്കുന്നത്. സാധാരണയായി ഹോറസ്സ് ദേവനെ ഒരു ഫാൽക്കണിന്റെ രൂപത്തിലാണ് ചിത്രീകരിക്കാറുള്ളത്. ഇതൊരുപക്ഷെ ലാന്നെർ ഫാൽക്കണോ അല്ലെങ്കിൽ പെറിഗ്രൈൻ ഫാൽക്കണോ ആയിരിക്കാം. ചിലപ്പോൾ ഫാൽക്കൺ ശിരസ്സോടുകൂടിയ മനുഷ്യരൂപത്തിലും ഹോറസ്സിനെ ചിത്രീകരിക്കാറുണ്ട്.
പ്രിസം
ലഘുചിത്രം|ത്രികോണ പ്രിസം കടന്നുപോകുന്ന പ്രകാശത്തിന് പ്രകീർണനം സംഭവിക്കുന്ന ഒരു പ്രകാശിക ഉപകരണമാണ് പ്രിസം. മൂന്നുവശങ്ങളുള്ള ത്രികോണ പ്രിസമാണ് ഇതിൽ മുഖ്യം. പ്രകാശത്തിന് അപവർത്തനം ഉണ്ടാക്കുകയാണ് പ്രിസം ചെയ്യുന്നത്. തന്മൂലം പ്രകാശത്തിന്റെ ഗതിക്ക് മാറ്റം വരുന്നു. പ്രകാശത്തിന്റെ തരംഗദൈർഘ്യത്തിന് അനുസരിച്ചാണ് അപവർത്തനം സംഭവിക്കുക. ധവളപ്രകാശം കടന്നുപോകുമ്പോൾ ഓരോ നിറത്തിനും അതിന്റെ തരംഗദൈർഘ്യം അനുസരിച്ച് വ്യത്യസ്ത അപവർത്തനം സംഭവിക്കുകയും ധവളപ്രകാശം അതിന്റെ ഘടകവർണ്ണങ്ങളായി വേർതിരിയുകയും ചെയ്യുന്നു. ലഘുചിത്രം|പ്രിസത്തിലൂടെ കടന്നുപോകുന്ന പ്രകാശത്തിന് പ്രകീർണ്ണനം സംഭവിക്കുന്നു
ഉപയോഗം
വിവിധ പ്രകാശിക ഉപകരണങ്ങളിൽ പ്രിസം ഉപയോഗിക്കുന്നു. പെരിസ്കോപ്പ്, ബൈനോക്കുലർ, സ്പെക്ട്രോമീറ്റർ തുടങ്ങിയവയിൽ പ്രിസങ്ങൾ ഉപയോഗിക്കുന്നുണ്ട്.
അവലംബം
വർഗ്ഗം:പ്രകാശിക ഉപകരണങ്ങൾ
കുനെൻ നദി
ദക്ഷിണാഫ്രിക്കയിലെ ഒരു നദിയാണ് കുനെൻ. ഇത് അംഗോളയുടെ ഉയർന്ന പ്രദേശങ്ങളിൽനിന്ന്, തെക്കു നമീബിയയുടെ അതിർത്തിയിലേക്കൊഴുകി അറ്റ്ലാന്റിക് സമുദ്രത്തിലെത്തുന്നതുവരെ അതിർത്തിയിലൂടെ പടിഞ്ഞാറോട്ടൊഴുകുന്നു. ഈ പ്രദേശത്തെ, വറ്റാത്തനദികളിലൊന്നാണിത്. ഏകദേശം 1,050 കിലോമീറ്റർ (652 മൈൽ) നീളമുണ്ട്. 106,560 ചതുരശ്ര കിലോമീറ്റർ (41,143 ചതുരശ്ര മൈൽ) വിസ്തീർണ്ണമുള്ള ഒരു ഡ്രെയിനേജ് തടവും കാണപ്പെടുന്നു. നദീമുഖത്ത്, അതിന്റെ ശരാശരി വാർഷികഡിസ്ചാർജ്ജ് 174 ഘനമീറ്റർ പ്രതിസെക്കൻഡാണ്. (6,145 ഘനയടി പ്രതിസെക്കൻഡ്). എപ്പുപ വെള്ളച്ചാട്ടം ഈ നദിയിൽ സ്ഥിതിചെയ്യുന്നു. കുനെൻനദിയുടെ പോഷകനദിയായ എറ്റാകയിൽ ഒലുഷന്ജ ഡാം സ്ഥിതിചെയ്യുന്നു. കൂടാതെ റുക്കാന പവർ സ്റ്റേഷന് വെള്ളംനൽകാൻ ഇതു സഹായിക്കുന്നു.
അണക്കെട്ടു വിവാദങ്ങൾ
1990 കളുടെ അവസാനത്തിൽ നമീബിയൻ സർക്കാർ കുനെൻനദിയിൽ വിവാദപരമായ എപ്പുപ അണക്കെട്ടു നിർമ്മിക്കാൻ നിർദ്ദേശിച്ചു. 2012 ൽ നമീബിയ, അംഗോള സർക്കാരുകൾ സംയുക്തമായി ബെയ്‌ൻസ് പർവതനിരകളിൽ ഒറോകാവേ അണക്കെട്ടുപണിയാനുള്ള പദ്ധതികൾ പ്രഖ്യാപിച്ചു. അണക്കെട്ടിന്റെ നിർമ്മാണം ഏറ്റവുംകൂടുതൽ ബാധിക്കാനിടയുള്ള തദ്ദേശീയ, ഹിംബ ഗോത്രത്തിൻറെ അഭിപ്രായത്തിൽ, ഈ അണക്കെട്ട്, പ്രാദേശിക ആവാസവ്യവസ്ഥയെ ഭീഷണിപ്പെടുത്തുന്നതോടൊപ്പം ഹിംബജനങ്ങളുടെ സാമ്പത്തികാടിത്തറയ്ക്കും ഭീഷണിയുയർത്തുന്നതാണ്.
പുറത്തേക്കുള്ള കണ്ണികൾ
വർഗ്ഗം:അംഗോളയിലെ നദികൾ വർഗ്ഗം:നമീബിയയിലെ നദികൾ വർഗ്ഗം:ആഫ്രിക്കയിലെ അന്താരാഷ്ട്രനദികൾ
പട്ടാഭിരാമയ്യ
പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു കർണാടകസംഗീതജ്ഞനായിരുന്നു പട്ടാഭിരാമയ്യ. തമിഴ്‌നാട്ടിലെ കുംഭകോണത്തിനടുത്തുള്ള തിരുപ്പാനന്ദൽ ഗ്രാമത്തിലാണ് അദ്ദേഹം ജനിച്ചത്. തമിഴ്, തെലുങ്ക്, കന്നഡ ഭാഷകളിൽ അദ്ദേഹം കൃതികൾ രചിച്ചു.
റൊമാന്റിക് സ്വഭാവമുള്ള ജാവലി ശൈലിയിൽ നിരവധി കീർത്തനങ്ങൾ പട്ടാഭിരാമയ്യയുടേതായുണ്ട്. ഗർഭപുരിഷയെ അദ്ദേഹം തന്റെ മുദ്രകളിലൊന്നായി ഉപയോഗിച്ചു.
അവലംബം
വർഗ്ഗം:കർണ്ണാടകസംഗീതജ്ഞർ
വിനത
ഹിന്ദു ഐതിഹ്യത്തിൽ ദക്ഷപ്രജാപതിയുടെ പുത്രിയും കശ്യപന്റെ പത്നിയുമാണ് വിനത(विनत). അരുണൻ, ഗരുഡൻ എന്നിവർ വിനതയുടെ പുത്രൻമാരാണ്.
കശ്യപൻ തന്റെ പത്നിമാരായ കദ്രുവിനോടും വിനതയോടും എങ്ങനെയുള്ള സന്താനങ്ങളെയാണവശ്യമെന്ന് തിരക്കുന്നു. ശക്തൻമാരായ ആയിരം പുത്രന്മാരെ കാംക്ഷിച്ച കദ്രുവിന് ജനിക്കുന്ന സന്താനങ്ങളാണ് വാസുകി, അനന്തൻ തുടങ്ങിയ നാഗങ്ങൾ.വിനതയാവട്ടെ കദ്രുവിന്റെ ആയിരം പുത്രന്മാരെക്കാൾ ശക്തരായ രണ്ടു മക്കളെ ആവശ്യപ്പെടുന്നു.തുടർന്ന് വിനതയ്ക്കുണ്ടാവുന്ന രണ്ട് അണ്ഡങ്ങൾ കാലമേറെയായിട്ടും വിരിയാത്തതു കണ്ട് അക്ഷമ മൂത്ത് വിനത ഒരു മുട്ട പൊട്ടിക്കുന്നു.അതിൽ നിന്നും പകുതി മാത്രം വളർന്ന അരുണൻ ജന്മമെടുക്കുന്നു. അക്ഷമ കാണിച്ച അമ്മയെ കദ്രുവിന്റെ ദാസിയാവട്ടെ എന്നു ശപിച്ച് അരുണൻ പോകുന്നു. രണ്ടാമത്തെ മുട്ട വിരിഞ്ഞുണ്ടായ പുത്രനാണ് ഗരുഡൻ(സുപർണ).. അതിനിടെ കദ്രുവുമായി ഒരു പന്തയത്തിലേർപ്പെടുന്ന വിനത നാഗങ്ങളുടെ ചതിപ്രയോഗം കാരണം തോറ്റ് കദ്രുവിന്റെ ദാസിയായി മാറുന്നു. ദാസ്യം ഒഴിവാക്കാനായി നാഗങ്ങളുടെ ആവശ്യപ്രകാരം അമൃത് കൈക്കലാക്കാൻ ശ്രമിക്കുന്നതിനിടെ ഇന്ദ്രനെ തോൽപ്പിക്കുന്നു. അമ്മയെ ദാസ്യവൃത്തിയിൽ നിന്നും മോചിപ്പിക്കുന്നു.
അറേബ്യൻ മരംകൊത്തി
അറേബ്യൻ മരംകൊത്തി (Dendrocoptes dorae) അറേബ്യൻ ഉപദ്വീപിൽ, പ്രത്യേകിച്ച്, സൌദി അറേബ്യയുടെ തെക്കുപടിഞ്ഞാറു ഭാഗങ്ങൾ, യമൻ എന്നിവിടങ്ങളിൽ കാണപ്പെടുന്ന ഒരിനം മരംകൊത്തിയാണ്. പർവ്വത പ്രദേശങ്ങളിലെ ചെറുകാടുകളിലെ മരങ്ങളിലാണ് ഇവയെ പൊതുവായി കാണാറുള്ളത്. അറേബ്യൻ ഉപദ്വീപിൽ കാണപ്പെടുന്ന ഒരേയൊരു മരം കൊത്തിവർഗ്ഗമാണ് ഇത്.
ഈ വർഗ്ഗത്തിൻ നിലനിൽപ്പ് ആദ്യമായി മനസ്സിലാക്കിയത് 1935 ൽ അമേരിക്കൻ പ്രകൃതിശാസ്‌ത്രൻ ജോർജ്ജ് ലാറ്റിമെർ ബെയ്റ്റ്സും സ്കോട്ടീഷ് സുവോളജിസ്റ്റ് നോർമൻ ബോയ്‍ഡ് കിന്നിയറുമായിരുന്നു. ഈ വർഗ്ഗത്തിൻറ ശാസ്ത്രീയനാമം നിർദ്ദേശിച്ചത് അവരുടെ വല്ലപ്പോഴുമുള്ള സഹായിയായിരുന്ന ബ്രിട്ടീഷ്-അറബിസ്റ്റ് ജോൺ ഫിൽബിയായിരുന്നു. അദ്ദേഹത്തിൻറെ ഭാര്യയായിരുന്ന ഡോറ ഫിൽബിയോടുള്ള ബഹുമതിയായിട്ടായിരുന്നു ഇത്.
ചെറുവിവരണം
അറേബ്യൻ മരംകൊത്തി ഏകദേശം 18 cm വരെ വളരുന്നു. ആൺ പക്ഷിയുടെ തലഭാഗം തവിട്ടു നിറമോ വിളറിയ ചാര നിറമോ ആയിരിക്കും. തലയിലെ ഒരു കിരീടം ചൂടിയതു പോലെ കടും ചുവപ്പു നിറമാണ്. ചിറകുകളും വാലും ഒലിവ്-ഗ്രേ മുതൽ തവിട്ടു നിറം വരെയാകാം. ചിറകിൽ വെള്ള നിറത്തിൽ പുള്ളികളുണ്ട്. ശരീരത്തിനു അടിവശം മങ്ങിയ നിറവും അത് വാൽ വരെ നീളുന്നതുമാണ്. ചാരനിറവും വയറിൻറെ മദ്ധ്യഭാഗം ഒരൽപ്പം ചുവന്നുമാണ് കാണപ്പെടുക. പെൺപക്ഷിയുടെ ശാരീരിക പ്രത്യേകതകൾ ആൺപക്ഷികളുടേതിന് സമാനമാണെങ്കിലും തലയിൽ ചുവന്ന പൂവുപോലെ തോന്നിക്കുന്ന നിറം ഉണ്ടായിരിക്കുയില്ല.
കാണപ്പെടുന്ന പ്രദേശങ്ങൾ
ഈ വർഗ്ഗത്തിലുള്ള മരം കൊത്തികൾ ഈ നാട്ടിൽ മാത്രം കാണപ്പെടുന്നവയാണ്. അറേബ്യൻ ഉപദ്വീപിൻറെ തെക്കു പടിഞ്ഞാറുള്ള മലനിരകളിലും മലഞ്ചെരിവകളിലുമാണ് സാധാരണയായി കാണപ്പെടുന്നത്. സൌദി അറേബ്യയുടെ തെക്കു പടിഞ്ഞാറും പടിഞ്ഞാറൻ യമനിലും ഇവയെ കണ്ടുവരുന്നു. ഉയരം കുറഞ്ഞ പ്രദേശത്തെ മരങ്ങളിലും ഈന്തപ്പനകളിലുമൊക്കെ അവ കൂടു കൂട്ടാറുണ്ട്. അറേബ്യയിലെയും യെമനിലെയും ചെറുകാടുകൾ, കുറ്റിക്കാടുകൾ നിറഞ്ഞ പ്രദേശം എന്നിവിടങ്ങളിലെ 1,000 മുതൽ 2,800 മീറ്റർ വരെ ഉയരമുള്ള പ്രദേശങ്ങളിലാണ് ഇവയടെ പ്രധാന ആവാസ കേന്ദ്രങ്ങൾ.
മറ്റു മരംകൊത്തികളേപ്പോലെ തന്നെ അറേബ്യൻ മരംകൊത്തിയും പ്രാണികളെയും മരത്തിൻറെ പോടുകളിൽ മറഞ്ഞിരിക്കുന്ന കീടങ്ങളേയും പുഴുക്കളേയുമൊക്കെ ആഹാരമാക്കുന്നു. മരങ്ങളിലെ പോടുകളിൽ നിന്നു പ്രാണികളെ പിടിയിലാക്കാൻ അവ നീണ്ട നാക്കുപയോഗപ്പെടുത്തുന്നു. ചിലന്തികൾ, കടന്നലുകൾ തുടങ്ങിയവയെയും ഇവ അകത്താക്കാറുണ്ട്.
പ്രത്യുൽപാദനം
ഉണങ്ങി വീഴാറായ മരങ്ങളിൽ തൻറെ ശക്തിയറിയതും മൂർച്ചയുള്ളതുമായ നീണ്ട ചുണ്ടുകളുയോഗിച്ച് പോടുകളുണ്ടാക്കി അവ കൂടുണ്ടാക്കുന്നു. മാർച്ചു മാസം മുതൽ മെയ് മാസം വരെയാണ് ഈ മരം കൊത്തി വർഗ്ഗത്തിൻറെ പ്രത്യുൽപ്പാദന കാലം. പക്ഷെ യെമനിൽ അപൂർവ്വമായി നവംബർ മാസത്തിലാണ്. വെള്ളനിറമുള്ള മൂന്നു മുട്ടകൾ വരെ ഇടുന്നു. ഈ മുട്ടകൾക്കു മുകളിൽ ആൺ മരം കൊത്തിയും പെൺമരംകൊത്തിയും മാറി മാറി അടയിരിക്കുന്നു. ഏകദേശം ഇരുപത്തി രണ്ടു ദിവസം കൊണ്ട് മുട്ടകൾ വിരിഞ്ഞ് കുഞ്ഞുങ്ങൾ പുറത്തു വരുന്നു.
ഇന്നത്തെ അവസ്ഥ
അറേബ്യൻ മരംകൊത്തി അപൂർവ്വമായ ഒരു വർഗ്ഗമാണ്. ഏകദേശം 633 എണ്ണം മാത്രമാണ് അറേബ്യയിലും യെമനിലുമായി ബാക്കിയുള്ളതായി കണക്കെടുത്തിട്ടുണ്ട്. വീടുകളിലും മറ്റും നിയമവിരുദ്ധമായി കൂട്ടിലിട്ടു വളർത്തുന്നവയുടെയും മറ്റും കൃത്യമായ എണ്ണം അറിയാൻ സാധിച്ചിട്ടില്ല. ഇത്തരം പക്ഷകളുടെ എണ്ണം ഭീതിതമായി ചുരുങ്ങിവരുന്നതിന് കാരണം അവയുടെ സ്വാഭാവിക ആവാസ വ്യവസ്ഥ അതിവേഗം ചുരുങ്ങി വരുന്നതാണ്. വന മേഖലകൾ കാർഷകാവശ്യത്തിനു വേണ്ടി വെട്ടി നശിപ്പിക്കുന്നത്, ഉണക്കമരങ്ങൾ കരിയുടെ ഉപയോഗത്തിനായി കത്തിക്കുന്നത് എന്നിവയാണ് ഇതിനു പ്രധാന കാരണം. ഇവയും എണ്ണം വർദ്ധിപ്പിക്കുന്നതിനുള്ള ഉദ്യമങ്ങളുടെ ഭാഗമായി അറേബ്യയിലെ ചില സ്ഥലങ്ങളിൽ മരങ്ങളും മറ്റും വച്ചുപിടിപ്പിച്ചു വരുന്നു. എളുപ്പത്തിൽ വംശമറ്റു പോകാൻ സദ്ധ്യതയുള്ള പക്ഷിവർഗ്ഗമായിട്ടാണ് ഇതിനെ ഇൻറർ നാഷണൽ യൂണിയൻ ഫോർ കൺസർവേഷൻ ഓഫ്‍ നേച്ചർ പരിഗണരിച്ചിരിക്കുന്നത്.
അവലംബം
വർഗ്ഗം:മരംകൊത്തികൾ
ആംഗി ബല്ലാർഡ്
ടി 53 വീൽചെയർ സ്പ്രിന്റ് ഇവന്റുകളിൽ പങ്കെടുക്കുന്ന ഒരു ഓസ്‌ട്രേലിയൻ പാരാലിമ്പിക്സ് അത്‌ലറ്റാണ് ഏഞ്ചല ബല്ലാർഡ് (ജനനം: 6 ജൂൺ 1982). ഒരു വാഹനാപകടത്തെത്തുടർന്ന് ഏഴാമത്തെ വയസ്സിൽ ഏഞ്ചലയുടെ കാലുകൾക്ക് തളർച്ച ബാധിച്ചു.
2016-ലെ റിയോ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ചു. അവരുടെ അഞ്ചാമത്തെ ഗെയിമായിരുന്നു അത്.
ആദ്യകാല ജീവിതം
ബല്ലാർഡ് 1982 ജൂൺ 6 ന് കാൻ‌ബെറയിൽ ജനിച്ചു. ക്ഷീണം കൊണ്ട് അമ്മയ്ക്ക് കാറിന്റെ നിയന്ത്രണം നഷ്ടപ്പെട്ടതിനെത്തുടർന്നുണ്ടായ ഒരു വാഹനാപകടത്തെത്തുടർന്ന് ഏഴാമത്തെ വയസ്സിൽ, അവരുടെ (ടി 10) കാലുകൾക്ക് തളർച്ച ബാധിച്ചു. അപകടത്തെത്തുടർന്ന്, പ്രാഥമികമായി ആശുപത്രിയിലും പുനരധിവാസത്തിൽ പ്രായമായ അംഗഹീനരുടെയിടയിലുമായി മൂന്നുമാസം കാൻ‌ബെറയിലായിരുന്നു. അവരുടെ പുനരധിവാസം റോയൽ നോർത്ത് ഷോർ ഹോസ്പിറ്റലിലേക്ക് മാറ്റി. അവിടെവെച്ച് ക്രിസ്റ്റി ഡാവെസിനെ (മുമ്പ്. സ്കെൽട്ടൺ) കണ്ടുമുട്ടി. പിന്നീട് 2008-ലെ ബീജിംഗ് പാരാലിമ്പിക്‌സിൽ ഓസ്‌ട്രേലിയൻ 4x100 മീറ്റർ റിലേ ടീമിൽ പങ്കെടുത്തു. അവരുടെ സഹോദരന് സ്പൈന ബിഫിഡ ഉണ്ടായിരുന്നതിനാൽ ഇതിനകം "[പതിവ്] സമ്പ്രദായത്തിൽ", വൈകല്യമുള്ള വിദ്യാർത്ഥികൾക്കായി പ്രത്യേകം പഠിക്കുന്നതിനുപകരം ആംഗി ഒരു സാധാരണ സ്കൂളിൽ തുടരണമെന്ന് അവരുടെ മാതാപിതാക്കൾ നിർബന്ധിച്ചു. അവർ ലിനെഹാം പ്രൈമറി സ്കൂളിലും കാൻ‌ബെറയിലെ ലിനെഹാം ഹൈസ്‌കൂളിലും പഠിച്ചു. വീൽചെയർ സ്‌പോർട്‌സിൽ പങ്കെടുക്കാൻ ആദ്യം പ്രോത്സാഹിപ്പിച്ച ആളുകളിൽ ഒരാളായിരുന്നു അവരുടെ ശാരീരിക വിദ്യാഭ്യാസ അധ്യാപിക. പുനരധിവാസത്തിനുശേഷം അവർ നീന്തലും വീൽചെയർ ബാസ്കറ്റ്ബോളും പരീക്ഷിച്ചു. പന്ത്രണ്ടാം വയസ്സിൽ റേസിംഗിന്റെ ആദ്യ പരിശീലനങ്ങൾ പൊട്ടലിനും കഴുത്തിന് വ്രണത്തിനും കാരണമായി. എന്നാൽ വീൽചെയർ അത്‌ലറ്റിക്സ് താമസിയാതെ അവരുടെ അഭിനിവേശമായി മാറി. പതിനാലാമത്തെ വയസ്സിൽ, സ്കോലിയോസിസ് ചികിത്സയ്ക്ക് ശേഷം, ബല്ലാർഡിന് ഒരു വർഷത്തോളം കായികരംഗത്ത് പങ്കെടുക്കാൻ കഴിഞ്ഞില്ല.
അത്‌ലറ്റിക്സ്
വീൽചെയർ റേസിംഗ് അത്‌ലറ്റാണ് ബല്ലാർഡ്, പ്രധാനമായും കാറ്റഗറി ടി 53 സ്പ്രിന്റ് ഇവന്റുകളിൽ മത്സരിക്കുന്നു. ടി 54 അത്‌ലറ്റുകളുമായി താരതമ്യപ്പെടുത്തുമ്പോൾ അവരുടെ വയറിലെ പേശികളുടെ ഉപയോഗം കുറവാണ്. അതായത് സ്വയം മുന്നോട്ട് നയിക്കാനുള്ള ഏറ്റവും മികച്ച ആംഗിൾ നേടുന്നതിന് അവർക്ക് വീൽചെയറിൽ സ്വയം ഉയർത്താൻ കഴിയില്ല.
2002 മുതൽ സിഡ്നി സർവകലാശാലയിൽ സ്പോർട്സ് സ്കോളർഷിപ്പ് നേടി. അവിടെ ആൻഡ്രൂ ഡാവെസ് (ക്രിസ്റ്റിയുടെ ഭർത്താവ്) പരിശീലകനായി. അക്കാലത്ത്, ഡാവെസ് ലൂയിസ് സാവേജിനെയും പരിശീലിപ്പിച്ചു. ചില അവസരങ്ങളിൽ ഇരുവരും ഒരുമിച്ച് പരിശീലനം നടത്തി. 2004-ലെ ഗെയിംസിന് ശേഷം സാവേജ് മത്സര വീൽചെയർ അത്‌ലറ്റിക്സിൽ നിന്ന് വിരമിച്ച ശേഷം ബല്ലാർഡിന്റെ പരിശീലകയായി. 2012-ലെ കണക്കനുസരിച്ച് അവരുടെ പരിശീലന പങ്കാളി മാഡിസൺ ഡി റൊസാരിയോ ആണ്.
പാരാലിമ്പിക്സ്
2000-ലെ സമ്മർ പാരാലിമ്പിക്‌സിൽ ബല്ലാർഡ് സിഡ്നിയിൽ മത്സരിച്ചെങ്കിലും മെഡലുകളൊന്നും നേടിയില്ല. 100 മീറ്റർ, 200 മീറ്റർ മത്സരങ്ങളിൽ നാലാമതായി. അവൾ ഒരു ദീപയഷ്‌ടിവാഹകയായിരുന്നു. ഉദ്ഘാടന ചടങ്ങിന്റെ വിനോദ വിഭാഗത്തിൽ അവർ 12.3 മീറ്റർ (40 അടി) ട്രാക്കിൽ വായുവിൽ ചുറ്റിക്കറങ്ങി. 2004 ഏഥൻസ് പാരാലിമ്പിക്‌സിനുള്ള തയ്യാറെടുപ്പിനായി, ബല്ലാർഡ് ആഴ്ചയിൽ ആറ് ദിവസം 11 സെഷനുകളിൽ പരിശീലനം നേടി. അവരുടെ പരിശീലനത്തിനായി സെന്റിനൽ പാർക്കിൽ പോകുകയും അവിടത്തെ കുന്നുകളിൽ പരിശീലനവും നടത്തിയിരുന്നു. ആഴ്ചയിൽ രണ്ടുതവണ ട്രാക്ക് വർക്ക് ചെയ്യുന്നതും ആഴ്ചയിൽ മൂന്ന് തവണയെങ്കിലും ഭാരോദ്വഹനം നടത്തുന്നതും ഇതിൽ ഉൾപ്പെടുന്നു. ഈ പരിശീലന ഷെഡ്യൂൾ കുറച്ച് പരിക്കുകൾക്ക് കാരണമായി. അതിനാൽ പിന്നീടുള്ള ഗെയിമുകൾക്കുള്ള ആവർത്തന പരിശീലനം അവർ കുറച്ചു.
ഗെയിംസിന് തൊട്ടുമുമ്പ്, സ്വിറ്റ്സർലൻഡിൽ നടന്ന വാംഅപ് ഈവന്റിൽ പങ്കെടുത്ത അവർ 100 മീറ്റർ, 400 മീറ്റർ, 800 മീറ്റർ മത്സരങ്ങളിൽ ഓസ്ട്രേലിയൻ റെക്കോർഡുകൾ സ്ഥാപിച്ചു. 2004 ലെ ഗെയിമുകളിൽ ടി 53 100 മീറ്ററിൽ വെങ്കല മെഡൽ നേടി. ടാന്നി ഗ്രേ-തോംസൺ, ഫ്രാൻസെസ്കാ പോർസെല്ലാറ്റോ എന്നിവരെ പിന്നിലാക്കി. 2008-ലെ ബീജിംഗ് പാരാലിമ്പിക്‌സിനുള്ള അവരുടെ ലക്ഷ്യം വ്യക്തിപരമായി മികച്ച പ്രകടനം കാഴ്ചവയ്ക്കുക എന്നതായിരുന്നു. എന്നാൽ ഒരു മെഡലിലും അവർക്ക് കണ്ണുണ്ടായിരുന്നു. ആഴ്ചയിൽ ആറ് തവണ പരിശീലനം നേടുന്നതിനിടയിൽ അവർ സൈക്കോളജി ബിരുദം നേടി. 2008-ലെ ഗെയിമുകളിൽ, സഹതാരങ്ങളായ ക്രിസ്റ്റി ഡാവെസ്, മാഡിസൺ ഡി റൊസാരിയോ, ജെമിമ മൂർ എന്നിവർക്കൊപ്പം മികച്ച പാരാലിമ്പിക് ഫലം നേടി. ടി 53/54 4x100 മീറ്റർ റിലേയിൽ ചൈനയുടെ ലോക റെക്കോർഡിന് പിന്നിൽ ഒരു വെള്ളി മെഡൽ നേടി. വ്യക്തിഗത ഇനങ്ങളിൽ, വനിതാ ടി 53 100 മീറ്റർ ഇനത്തിൽ അഞ്ചാം സ്ഥാനത്തെത്തി (ലോക റെക്കോർഡ് സമയത്ത് ഹുവാങ് ലിഷ നേടിയ വേഗത ), വനിതാ ടി 53 200 മീറ്റർ ഇനത്തിൽ ഏഴാമതും (ലോക റെക്കോർഡ് സമയത്തും ഹുവാങ് വിജയിച്ചു ), വനിതാ ടി 53 400 മീറ്റർ ഇനത്തിൽ ഏഴാമതും വനിതകളുടെ 800 മീറ്റർ ഫൈനലിൽ മുന്നിലെത്തിയതും ഒടുവിൽ ആറാം സ്ഥാനത്തെത്തി. 2011-ലെ രണ്ട് ഉപ-മത്സര ഫലങ്ങൾക്കുശേഷം, ബല്ലാർഡ് അവരുടെ ഭക്ഷണരീതി, കയ്യുറകൾ, സാങ്കേതികത, കസേര സ്ഥാനം, പരിശീലന വ്യവസ്ഥ എന്നിവയിൽ വലിയ മാറ്റങ്ങൾ വരുത്തി. 2012 ലണ്ടൻ പാരാലിമ്പിക്‌സിൽ ടി 53 100 മീറ്ററിലും 200 മീറ്ററിലും ലോക ഒന്നാം നമ്പർ റാങ്കിലേക്ക് പ്രവേശിച്ചു. ഗെയിമുകളിൽ 100 മീറ്റർ, 200 മീറ്റർ, 400 മീറ്റർ, 800 മീറ്റർ മത്സരങ്ങളിൽ ടി 53 ക്ലാസ് ഇനങ്ങളിൽ ബല്ലാർഡ് പങ്കെടുത്തു. 200 മീറ്റർ, 400 മീറ്റർ ടി 53 ഇനങ്ങളിൽ രണ്ട് വെള്ളി മെഡലുകളും 100 മീറ്റർ ടി 53 ഇനത്തിൽ വെങ്കലവും നേടി.
ലോക ചാമ്പ്യൻഷിപ്പുകൾ
1998 ഓഗസ്റ്റിൽ, ഇംഗ്ലണ്ടിലെ ബർമിംഗ്ഹാമിൽ നടന്ന അന്താരാഷ്ട്ര പാരാലിമ്പിക് കമ്മിറ്റി ലോക ചാമ്പ്യൻഷിപ്പിൽ ബല്ലാർഡ് മത്സരിച്ചു. അവിടെ ഓസ്‌ട്രേലിയൻ വനിതകളുടെ 4 x100 മീറ്റർ, 4x400 മീറ്റർ റിലേ ടീമുകൾ സ്വർണം നേടിയതിന്റെ ഭാഗമായിരുന്നു. രണ്ട് റിലേ വിജയങ്ങളും ദീർഘകാല ലോക റെക്കോർഡുകൾ സ്ഥാപിച്ചു. 2002-ലെ ലോക ചാമ്പ്യൻഷിപ്പിൽ 100 മീറ്ററിൽ സ്വർണം നേടി. 2013-ൽ ഫ്രാൻസിലെ ലിയോണിൽ നടന്ന ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ വനിതകളുടെ 100 മീറ്റർ, വനിതാ 200 മീറ്റർ, വനിതകളുടെ 800 മീറ്റർ ടി 53 എന്നിവയിൽ വെള്ളി മെഡലും 400 മീറ്റർ ടി 53 ൽ വെങ്കലവും നേടി.
2015-ൽ ദോഹയിൽ നടന്ന ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ വനിതകളുടെ 200 മീറ്റർ ടി 53 ൽ ചാമ്പ്യൻഷിപ്പ് റെക്കോർഡ് സമയമായ 29.33, വനിതകളുടെ 400 മീറ്റർ ടി 53 എന്നിവയിൽ ബല്ലാർഡ് സ്വർണം നേടി. 400 മീറ്റർ ജയിച്ചതിന് ശേഷം ബല്ലാർഡ് പറഞ്ഞു: "ഇതാണ് എനിക്ക് വേണ്ടത്. ഞാൻ വളരെ പരിഭ്രാന്തിയിലായിരുന്നു. നിങ്ങൾ ശ്രമിച്ച് സ്വയം പറയൂ. സംഭവിക്കാവുന്ന ഏറ്റവും മോശം കാര്യം ഒരു നഷ്ടമാണെന്നും നാളെ വീണ്ടും ആരംഭിക്കുമെന്നും എന്നാൽ യാഥാർത്ഥ്യം ഇതാണ് എന്നും വളരെ പ്രാധാന്യമർഹിക്കുന്നു. ഓട്ടത്തിന് മുമ്പ് ഞാൻ വളരെ ഭയപ്പെട്ടിരുന്നു. ഒരുപക്ഷേ അത് പൂർത്തിയാക്കാൻ എനിക്ക് അഡ്രിനാലിൻ തന്നു. ഞാൻ ഇതിനായി ഇത്രയും കാലം കഠിനാധ്വാനം ചെയ്തു. " വനിതകളുടെ 800 എംഎം ടി 54 ൽ സ്വർണ്ണ മെഡൽ ജേതാവായ മാഡിസൺ ഡി റൊസാരിയോയ്ക്ക് പിന്നിൽ വെങ്കലവും നേടി.
ഇംഗ്ലണ്ടിലെ ലണ്ടനിൽ നടന്ന 2017-ലെ ലോക പാരാ അത്‌ലറ്റിക്‌സ് ചാമ്പ്യൻഷിപ്പിൽ വനിതകളുടെ 100 മീറ്റർ, 200 മീറ്റർ ടി 53 ഇനങ്ങളിൽ വെള്ളി മെഡലുകൾ നേടി. വനിതകളുടെ 400 മീറ്റർ ടി 53 ൽ നാലാമതും വനിതാ 800 മീറ്റർ ടി 53 ൽ ആറാം സ്ഥാനവും നേടി.
ലോക കപ്പ്
2005-ൽ മാഞ്ചസ്റ്ററിൽ നടന്ന ഉദ്ഘാടന പാരാലിമ്പിക് ലോകകപ്പിൽ വനിതാ ടി 53 100 മീറ്ററിൽ ബല്ലാർഡ് മൂന്നാം സ്ഥാനത്തെത്തി.
കോമൺ‌വെൽത്ത് ഗെയിംസ്
2006-ൽ മെൽബണിൽ നടന്ന കോമൺ‌വെൽത്ത് ഗെയിംസിൽ വനിതകളുടെ 800 മീറ്റർ ടി 54 ൽ ആറാം സ്ഥാനത്തെത്തി. 2014-ൽ ഗ്ലാസ്‌ഗോയിൽ നടന്ന കോമൺ‌വെൽത്ത് ഗെയിംസിൽ വനിതകളുടെ 1500 മീറ്റർ ടി 54 ൽ സ്വർണം നേടി. ക്വീൻസ്‌ലാന്റിലെ ഗോൾഡ് കോസ്റ്റിൽ നടന്ന 2018 ലെ കോമൺ‌വെൽത്ത് ഗെയിംസിൽ വനിതകളുടെ 1500 മീറ്റർ ടി 54 ൽ മാഡിസൺ ഡി റൊസാരിയോയ്ക്ക് പിന്നിൽ വെള്ളി മെഡൽ നേടി.
ഓസ്‌ട്രേലിയൻ കിരീടങ്ങൾ
1998, 2001, 2002, 2004, 2005, 2008 വർഷങ്ങളിൽ 100 മീറ്റർ വനിതാ വീൽചെയർ ഓപ്പൺ കിരീടം നേടിയ ബല്ലാർഡ് 2000, 2003, 2010, 2011 വർഷങ്ങളിൽ രണ്ടാം സ്ഥാനത്തെത്തി. 200 മീറ്റർ ഓട്ടത്തിൽ 1998, 1999, 2001 വർഷങ്ങളിൽ സ്വർണം നേടി. , 2002, 2004, 2008, 2010, 2000 ലും 2005 ലും വെള്ളിയും 2006 ൽ വെങ്കലവും. 400 മീറ്ററിൽ 1999, 2000, 2001, 2005, 2008, 2010 വർഷങ്ങളിൽ സ്വർണവും 2004-ൽ വെള്ളിയും 2002 ലും 2006 ലും വെങ്കലവും നേടി. 800 മീറ്ററിൽ 1999 ലും 2001 ലും സ്വർണവും 2000 ലും 2005 ലും വെള്ളിയും 2002 ലും 2004 ലും വെങ്കലവും നേടി. 1500 മീറ്ററിൽ 2005 ലും 2010 ലും സ്വർണം നേടി.
1999-ൽ ഓസ്‌ട്രേലിയയുടെ ജൂനിയർ വീൽചെയർ നാഷണലിൽ മത്സരിച്ചു. ആ ഗെയിമുകളിൽ അഞ്ച് സ്വർണ്ണ മെഡലുകൾ നേടിയ അവർ ഗെയിമിന്റെ വനിതാ അത്‌ലറ്റ് ആയി തിരഞ്ഞെടുക്കപ്പെട്ടു.
2011 സിഡ്‌നി ട്രാക്ക് ക്ലാസിക്കിൽ ബല്ലാർഡ് സ്വർണ്ണവും വെള്ളിയും നേടി. 2012-ലെ മൽസരത്തിൽ 100 മീറ്റർ (17.27 സെ.), 200 മീറ്റർ (30.12 സെ), 400 മീറ്റർ (56.89 സെ) ഇനങ്ങളിൽ വ്യക്തിഗത വിജയങ്ങളും ഓഷ്യാനിയ റെക്കോർഡുകളും ബല്ലാർഡ് നേടി.
ദീർഘദൂര ഇവന്റുകൾ
ബല്ലാർഡ് ദീർഘദൂര മത്സരങ്ങളിലും പങ്കെടുക്കുന്നു. അതിൽ വൈകല്യ വർഗ്ഗീകരണം സാധാരണയായി സംയോജിപ്പിക്കപ്പെടുന്നു. അതിനാൽ ഉയർന്ന T54 വർഗ്ഗീകരണത്തിൽ അത്ലറ്റുകളുമായി അവർ മത്സരിക്കുന്നു. 2006-ലെ കോമൺ‌വെൽത്ത് ഗെയിംസിൽ 800 മീറ്ററിൽ (ടി 54) ഓസ്‌ട്രേലിയയെ പ്രതിനിധീകരിച്ചു. ഫൈനലിൽ ആറാം സ്ഥാനത്തെത്തി. 2014-ലെ ഗ്ലാസ്ഗോ കോമൺ‌വെൽത്ത് ഗെയിംസിൽ 1500 മീറ്റർ ടി 54 ൽ സ്വർണം നേടി. 10 കിലോമീറ്റർ ഓസ് ഡേ വീൽചെയർ റേസ് സംഘടിപ്പിക്കാനും അവർ സഹായിച്ചിട്ടുണ്ട്. 1999-ൽ 2nd, 2005 ൽ 3rd, 2012-ൽ 3rd സ്ഥാനങ്ങൾ ലഭിച്ചു. 1998-ൽ, ലൂയിസ് സാവേജ്, ക്രിസ്റ്റി സ്‌കെൽട്ടൺ, ഹോളി ലാഡ്‌മോർ എന്നിവർക്കൊപ്പം ബൈറോൺ ബേ മുതൽ ബോണ്ടി ബീച്ച് വരെ 845 കിലോമീറ്റർ (525 മൈൽ) റിലേ പൂർത്തിയാക്കി. ഇത് വികലാംഗ അത്‌ലറ്റുകൾക്കായി 200,000 ഡോളർ സമാഹരിച്ചു.
ശുപാർശയും രക്ഷാകർതൃത്വവും
വൈകല്യമുള്ളവർ, കായികം, ആരോഗ്യം അല്ലെങ്കിൽ വ്യായാമം എന്നിവയിൽ താൽപ്പര്യമുള്ള നിരവധി ഓർഗനൈസേഷനുകൾ ബല്ലാർഡിനെ അംബാസഡറായി അല്ലെങ്കിൽ അഭിഭാഷകയായി നിയമിച്ചു. മറ്റ് യുവജനങ്ങളുമായി റോഡ് ആഘാതം ചർച്ച ചെയ്യുന്നതിനായി 2000-ൽ ടീം എം‌എ‌എ (മോട്ടോർ ആക്സിഡൻറ്സ് അതോറിറ്റി) ലേക്ക് തിരഞ്ഞെടുക്കപ്പെട്ടു. 2005-ൽ വികലാംഗർക്കുള്ള സാങ്കേതിക സഹായത്തിന്റെ അംബാസഡറായി നിയമിതയായി. സന്നദ്ധപ്രവർത്തകരെ റിക്രൂട്ട് ചെയ്യാൻ സഹായിക്കുകയും ധനസമാഹരണത്തിൽ പങ്കെടുക്കുകയും ഫോട്ടോകൾക്ക് പോസ് ചെയ്യുകയും അവരുടെ മെഡൽ പ്രദർശിപ്പിക്കുകയും ചെയ്തു. അതേ വർഷം വെസ്റ്റ്മീഡ് ചിൽഡ്രൻസ് ഹോസ്പിറ്റലിലെ രോഗികളെയും ക്രിസ്മസ് ആഘോഷിക്കാൻ സഹായിക്കുന്നതിനായി നിരവധി സെലിബ്രിറ്റികളോടൊപ്പം അവർ സന്ദർശിച്ചു. 2007-ൽ വാക്ക് ടു വർക്ക് ഡേയുടെ അംബാസഡറായി ബല്ലാർഡിനെ തിരഞ്ഞെടുത്തു. അവർ വീൽചെയർ സ്പോർട്സ് അസോസിയേഷൻ ഓഫ് ന്യൂ സൗത്ത് വെയിൽസിന്റെ ബോർഡിലെ അംഗമാണ്.
ബാഹ്യ ലിങ്കുകൾ
വർഗ്ഗം:1982-ൽ ജനിച്ചവർ വർഗ്ഗം:ഓസ്‌ട്രേലിയയിലെ പാരാലിമ്പിക് അത്‌ലറ്റുകൾ
വെസ്റ്റ്പാക്ക് സ്റ്റേഡിയം
ന്യൂസിലൻഡിലെ വെല്ലിങ്ടണിൽ സ്ഥിതി ചെയ്യുന്ന ഒരു സ്പോർട്സ് സ്റ്റേഡിയമാണ് വെസ്റ്റ്പാക്ക് സ്റ്റേഡിയം എന്നറിയപ്പെടുന്ന വെല്ലിങ്ടൺ റീജിയണൽ സ്റ്റേഡിയം .ന്യൂസിലൻഡിലെ പ്രശസ്ത നിർമ്മാണക്കമ്പനിയായ ഫ്ലെക്ചർ കൺസ്ട്രക്ഷൻസാണ് ഈ സ്റ്റേഡിയത്തിന്റെ നിർമാതാക്കൾ. രൂപകൽപ്പനയിലെ വ്യത്യസ്തത മൂലം കേക്ക് ടിൻ എന്നാണ് പ്രാദേശികവാസികൾക്കിടയിൽ ഈ സ്റ്റേഡിയം അറിയപ്പെടുന്നത്. റഗ്ബി, ക്രിക്കറ്റ്, ഫുട്ബോൾ മുതലായ കായിക വിനോദങ്ങൾ ഇവിടെ നടക്കാറുണ്ട്. 2011 റഗ്ബി ലോകകപ്പിനു വേദിയായ ഈ സ്റ്റേഡിയം 2015 ൽ നടക്കുന്ന ക്രിക്കറ്റ് ലോകകപ്പിനും അണ്ടർ 20 ഫുട്ബോൾ ലോകകപ്പിനും വേദിയായിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ന്യൂസീലൻഡിലെ ക്രിക്കറ്റ് സ്റ്റേഡിയങ്ങൾ വർഗ്ഗം:സ്റ്റേഡിയങ്ങൾ വർഗ്ഗം:2015 ക്രിക്കറ്റ് ലോകകപ്പ് വേദികൾ
കൊടചാരി
പുറത്തേക്കുള്ള കണ്ണികൾ
വർഗ്ഗം:പോളിഗാലേസീ വർഗ്ഗം:വിയറ്റ്നാമിലെ സസ്യങ്ങൾ വർഗ്ഗം:ശ്രീലങ്കയിലെ സസ്യജാലം
ഫ്രാൻസ്വേ ഡി'യുബോൺ
ഒരു ഫ്രഞ്ച് എഴുത്തുകാരിയും ഫെമിനിസ്റ്റുമായിരുന്നു ഫ്രാങ്കോയിസ് ഡി'യുബോൺ (1920 മാർച്ച് 12 - 2005 ഓഗസ്റ്റ് 3). അവരുടെ 1974-ലെ പുസ്തകം ലെ ഫെമിനിസ്മേ ഔ ലാ മോർട്ട് ഇക്കോഫെമിനിസം എന്ന പദം അവതരിപ്പിച്ചു. പാരീസിലെ ഒരു സ്വവർഗ്ഗഭോഗി വിപ്ലവ സഖ്യമായ ഫ്രണ്ട് ഹോമോസെക്യുവൽ ഡി ആക്ഷൻ റെവല്യൂഷനെയർ അവർ സ്ഥാപിച്ചു.
ജീവിതവും കരിയറും
ഫ്രാങ്കോയിസിന്റെ അമ്മ ഒരു കാർലിസ്റ്റ് വിപ്ലവകാരിയുടെ കുട്ടിയായിരുന്നു. അവരുടെ പിതാവ് മതപരമായ സിലോൺ പ്രസ്ഥാനത്തിലെ അംഗവും അരാജകവാദി അനുഭാവിയുമായിരുന്നു. അവരുടെ പതിനാറാമത്തെ വയസ്സിൽ സ്പാനിഷ് ആഭ്യന്തരയുദ്ധം പൊട്ടിപ്പുറപ്പെട്ടു. മൂന്നു വർഷത്തിനുശേഷം, പ്രവാസികളായ റിപ്പബ്ലിക്കൻമാരുടെ വരവിന് അവർ സാക്ഷ്യം വഹിച്ചു. പാരീസിലെ ഒരു റെയിൽ‌വേ സ്റ്റേഷനിൽ യുദ്ധത്തിന്റെ അവസാനമായ ലിബറേഷൻ ക്യാമ്പുകളിൽ നിന്ന് മടങ്ങിയെത്തിയ സ്വതന്ത്ര ജൂതന്മാരെ അവർ കണ്ടുമുട്ടി. പിന്നീട് ജീവിതത്തിന്റെ ഈ കാലഘട്ടത്തിൽ "ചിയാൻ ഡി ജീനെസ്സി" എന്ന അർത്ഥവത്തായ തലക്കെട്ടോടെ അവർ തന്റെ വികാരങ്ങൾ പ്രകടിപ്പിച്ചു.
അത്തരമൊരു ബാല്യം, ഒരു ഹൈപ്പർസെൻസിറ്റീവ് വ്യക്തിത്വത്തോടൊപ്പം അവരെ ലോകം വിമർശനാത്മകമായി നോക്കിക്കാണുകയും തീവ്രവാദിയും ഫെമിനിസ്റ്റുമായി രൂപപ്പെടുത്തുകയും ചെയ്തു. 1971 ൽ ഫ്രഞ്ച് കമ്യൂണിസ്റ്റ് പാർട്ടിയിലെ ഒരു മുൻ അംഗമായിരുന്ന അവർ സ്വവർഗ്ഗഭോഗി വിപ്ലവ പ്രസ്ഥാനമായ ഫ്രണ്ട് ഹോമോസെക്‌സുവൽ ഡി ആക്ഷൻ റെവല്യൂഷൻനെയർ (FHAR) സ്ഥാപിച്ചു. ആ വർഷം തന്നെ 343 ന്റെ മാനിഫെസ്റ്റോയിൽ ഒപ്പുവെച്ചു കൊണ്ട് അവർക്ക് ഗർഭച്ഛിദ്രം ഉണ്ടായിട്ടുണ്ടെന്ന് പരസ്യമാക്കി. ഇക്കോഫെമിനിസത്തിന്റെ പാരിസ്ഥിതികവും സാമൂഹികവുമായ പ്രസ്ഥാനത്തിന്റെ സ്ഥാപകയായി അവർ കണക്കാക്കപ്പെടുന്നു. അവർ 1972-ൽ പാരീസിൽ Ecology-Feminism (Ecologie-Feminisme) സെന്റർ സൃഷ്ടിച്ചു. 1974-ൽ അവർ Le feminisme ou la mort (Feminism or Death) എന്ന തന്റെ പുസ്തകം പ്രസിദ്ധീകരിച്ചു, അവിടെ അവർ ആദ്യമായി ഇക്കോഫെമിനിസം എന്ന പദം ഉപയോഗിച്ചു. പുസ്തകത്തിൽ, സ്ത്രീകൾ പ്രകൃതിയുമായി പങ്കിടുന്ന ഒരു പ്രത്യേക ബന്ധത്തെക്കുറിച്ച് സംസാരിക്കുകയും സ്ത്രീകളുടെ പരിസ്ഥിതി പ്രവർത്തനത്തെ പ്രോത്സാഹിപ്പിക്കുകയും ചെയ്യുന്നു. ജനസംഖ്യാ വർദ്ധന, മലിനീകരണം, പരിസ്ഥിതിയിലെ മറ്റ് വിനാശകരമായ സ്വാധീനങ്ങൾ എന്നിവയുടെ കാരണമായി അവർ വിഷ പുരുഷത്വത്തെ ഉദ്ധരിക്കുന്നു. പ്രകൃതിയുമായുള്ള സ്ത്രീകളുടെ അന്തർലീനമായ ബന്ധത്തെക്കുറിച്ചുള്ള ഡി യൂബോണിന്റെ വീക്ഷണം പല പണ്ഡിതന്മാരും പങ്കിട്ടു. ഈ പണ്ഡിതന്മാരിൽ ഷെറി ഓർട്ട്നർ, റോസ്മേരി റാഡ്ഫോർഡ് റൂഥർ, സൂസൻ ഗ്രിഫിൻ, കരോലിൻ മർച്ചന്റ് എന്നിവരും ഉൾപ്പെടുന്നു. അവരുടെ സാഹിത്യ-പോരാട്ട ജീവിതത്തിൽ, 20-ാം നൂറ്റാണ്ടിൽ കോളെറ്റ്, സിമോൺ ഡി ബ്യൂവോയർ, ജീൻ പോൾ സാർത്രെ, ജീൻ കോക്റ്റോ തുടങ്ങി നിരവധി സ്വാധീനമുള്ള ആളുകളെ അവർ കണ്ടുമുട്ടി.
"വരയില്ലാത്ത ഒരു ദിവസമല്ല" എന്ന അവളുടെ മുദ്രാവാക്യം പിന്തുടർന്ന്, ഫ്രാങ്കോയിസ് ഡി യൂബോൺ കോളോൺസ് ഡി എൽ'അം (കവിത, 1942) മുതൽ എൽ'വാംഗിൽ ഡി വെറോണിക് (ഉപന്യാസം, 2003) വരെ 50-ലധികം കൃതികൾ എഴുതി. അവളുടെ ചരിത്ര നോവൽ Comme un vol de gerfauts (1947) എ ഫ്ലൈറ്റ് ഓഫ് ഫാൽക്കൺസ് എന്ന പേരിൽ ഇംഗ്ലീഷിലേക്ക് വിവർത്തനം ചെയ്യപ്പെട്ടു. കൂടാതെ അവളുടെ ഫെമിനിസം അല്ലെങ്കിൽ ഡെത്ത് എന്ന ലേഖനത്തിൽ നിന്നുള്ള ഭാഗങ്ങൾ 1974 ലെ ന്യൂ ഫ്രഞ്ച് ഫെമിനിസം എന്ന ആന്തോളജിയിൽ പ്രത്യക്ഷപ്പെട്ടു. L'échiquier du temps, Rêve de feu, Le sous-marin de l'espace തുടങ്ങിയ സയൻസ് ഫിക്ഷൻ നോവലുകളും അവർ എഴുതി.
അവലംബം
വർഗ്ഗം:1920-ൽ ജനിച്ചവർ വർഗ്ഗം:2005-ൽ മരിച്ചവർ
പാപനാശ മുദലിയാർ
ഇന്ത്യയിലെ തമിഴ്‌നാട്ടിൽ താമസിച്ചിരുന്ന ആദ്യകാല കർണാടകസംഗീതജ്ഞനായിരുന്നു പാപനാശ മുദലിയാർ (1650–1725). മുകത്തൈ കാട്ടിയ (ഭൈരവി) നാദം അടിത്തിരുന്ത (കാംബോജി) എന്നിവ അദ്ദേഹത്തിന്റെ പ്രസിദ്ധ രചനകളാണ്. സംഗീത രചനകളിലെ നിന്ദാസ്തുതി ശൈലിക്ക് ഉദാഹരണമാണ് രണ്ടാമത്തെ രചന. അതിൽ പാട്ടിന്റെ ഉപരിപ്ലവമായ അർത്ഥം ദേവതയെ പരിഹസിക്കുന്നതായി അനുഭവപ്പെടുന്നു.
അവലംബം
വർഗ്ഗം:കർണ്ണാടകസംഗീതജ്ഞർ
രതർഗുൾ സ്വാംപ് ഫോറസ്റ്റ്
റതർഗുൾ സ്വാംപ് ഫോറസ്റ്റ് ബംഗ്ലാദേശിലെ സിൽഹെറ്റ് ഗോവിംഗാട്ട്, ഫത്തേപൂർ യൂണിയൻ, എന്നിവിടങ്ങളിലെ ഗോവെയ്ൻ നദിയിൽ സ്ഥിതിചെയ്യുന്ന ഒരു ശുദ്ധജല ചതുപ്പ് വനമാണ്. ബംഗ്ലാദേശിലെ ഒരേയൊരു ചതുപ്പ് വനവും ലോകത്തിലെ ചുരുക്കം ചില ശുദ്ധജല ചതുപ്പ് വനങ്ങളിലൊന്നാണിത്. വനം സ്വാഭാവികമായും ബംഗ്ലാദേശ് സർക്കാർ വനംവകുപ്പിന് കീഴിലാണ് സംരക്ഷിക്കപ്പെടുന്നത്.
ബാഹ്യ ലിങ്ക്
വർഗ്ഗം:ബംഗ്ലാദേശിലെ കാടുകൾ വർഗ്ഗം:ബംഗ്ലാദേശിലെ തണ്ണീർത്തടങ്ങൾ
ഗ്ലോബ
ഇഞ്ചി കുടുംബത്തിലെ ഒരു ജനുസ് ആണ് ഗ്ലോബ (Globba). നൂറ് സ്പീഷിസുകൾ ഉള്ള ഇവയിലെ അംഗങ്ങൾ ചൈന, ഇന്ത്യൻ ഉപഭൂഖണ്ഡം, തെക്കുകിഴക്കേഷ്യ, ന്യൂ ഗിനിയ, എന്നിവിടങ്ങളിലെ സ്വദേശിയാണ്. നൃത്തരൂപം ചെയ്യുന്നപോലെയുള്ള പുഷ്പങ്ങൾ ഉണ്ടാവുന്ന ഈ ജനുസിനെ ഡാൻസിംഗ് ലേഡീസ് എന്നു വിളിക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ വർഗ്ഗം:സിഞ്ചിബെറേസി
തെമ്മാടി വേലപ്പൻ
1976ൽ എസ്.എൽ. പുരം സദാനന്ദൻ കഥയും തിരക്കഥയും രചിച്ച് ജി.പി. ബാലന്റെ നിർമ്മാണത്തിൽ ഹരിഹരൻ സംവിധാനം ചെയ്ത ഒരു മലയാളചലച്ചിത്രമാണ് തെമ്മാടി വേലപ്പൻ. പ്രേം നസീർ, മധു, ജയഭാരതി, കെ.പി.എ.സി. ലളിത എന്നിവർ ഈ ചിത്രത്തിലെ പ്രധാന കഥാപാത്രങ്ങളായി അഭിനയിച്ചിരിക്കുന്നു. ഈ ചിത്രം അക്കാലത്തെ ഒരു സൂപ്പർ ഹിറ്റായിരുന്നു. മങ്കൊമ്പ് ഗോപാലകൃഷ്ണൻ രചിച്ച് എം.എസ്. വിശ്വനാഥൻ സംഗീതം നൽകി യേശുദാസും സുശീലയും പാടിയ ഗാനങ്ങളാണ് ഈ ചിത്രത്തിലുള്ളത്.
ഗാനങ്ങൾ
മങ്കൊമ്പ് ഗോപാലകൃഷ്ണന്റെ വരികൾക്ക് എം.എസ്. വിശ്വനാഥനാണ് ഗാനങ്ങൾക്ക് സംഗീതം നൽകിയിരിക്കുന്നത്.
ചിത്രം കാണുവാൻ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ
കേരളത്തിലെ സാക്ഷരതാ പ്രസ്ഥാനം
1991 ഏപ്രിൽ 18നാണ് കേരളം സമ്പൂർണ്ണസാക്ഷര സംസ്ഥാനമായി പ്രഖ്യാപിക്കപ്പെട്ടത്. കോഴിക്കോട്ടെ മാനാഞ്ചിറ ചത്വരത്തിൽ നവസാക്ഷരയായ, മലപ്പുറത്തെ ചേലക്കോടൻ ആയിഷയായിരുന്നു കേരളം രാജ്യത്തെ ആദ്യ സമ്പൂർണ്ണ സക്ഷരതാ സംസ്ഥാനമായി പ്രഖ്യാപനം നടത്തിയത്.
കേരളത്തിലെ കോട്ടയം പട്ടണം 1989 ജൂൺ 18നു സമ്പൂർണ്ണ സാക്ഷരത നേടിയ ആദ്യ പട്ടണമായി. ഇതിനുശേഷം, 1990 ഫെബ്രുവരി 9നു എറണാകുളം സമ്പൂർണ്ണ സാക്ഷരത നേടിയ ആദ്യ ജില്ലയായി.
കേരളത്തിലേയ്ക്കു ജോലിക്കായി എത്തുന്ന അന്യസസ്ഥാന തൊഴിലാളികൾ നിരക്ഷരരാണെന്നു കണ്ടെത്തിയിട്ടുണ്ട്. ഇവർ 25 മുതൽ 30 ലക്ഷം വരും.
കേരളത്തിലെ ഇപ്പോഴത്തെ സാക്ഷരതാനിരക്ക് താഴെക്കൊടുക്കുന്നു. (ഇത് NSSO യുടെ സർവേ അനുസരിച്ചാണ്.)
കേരളത്തിലെ ജനകീയ സാക്ഷരതാപ്രവർത്തനം
1960കളുടെ അവസാനത്തോടെയാണ് കേരളത്തിൽ സാക്ഷരതാപ്രവർത്തനം ആരംഭിച്ചത്. 1968ൽ സർക്കാർ ഏജൻസികൾ ഈ രംഗത്തേയ്ക്കു കടന്നു വന്നു. കണ്ണൂർ ജില്ലയിലെ എഴോം പഞ്ചായത്താണ് ആദ്യമായി സാക്ഷരതനേടിയ ഗ്രാമ പഞ്ചായത്ത്. 1986 ആണതു നടന്നത്.
1987ലെ ഇ. കെ. നായനാർ മുഖ്യമന്ത്രിയായിരുന്ന കാലത്താണ് കേരളത്തിൽ സാക്ഷരതാപ്രസ്ഥാനം വിപുലമായി വളർന്നത്. അതുവരെ ഔപചാരികമായി നടന്ന പ്രവർത്തനം സർക്കാർ സഹായത്തോടെ വൻപിച്ച പ്രസ്ഥാനമായി വളർന്നു. 1989ൽ മഹാത്മാഗാന്ധി സർവ്വകലാശാലയിലെ നാഷണൽ സർവ്വീസ് സ്കീമിന്റെ സഹകരണത്തോടെ കോട്ടയം നഗരസഭയും ജില്ലാ ഭരണകൂടവും ചെർന്ന് നൂറുദിന കാമ്പയിൻ ഏറ്റെടുത്തു. അങ്ങനെയാണ് കോട്ടയത്തിനു നൂറു ശതമാനം സാക്ഷരത നേടിയ ആദ്യ പട്ടണമെന്ന സ്ഥാനം ലഭിച്ചത്. 1989ൽ വെളിച്ചമേ നയിച്ചാലും എന്ന പേരിൽ കേരള ശാസ്ത്ര സാഹിത്യ പരിഷത്തിന്റെ ജനകീയ സാക്ഷരതാ പദ്ധതി ആരംഭിച്ചു.
'പട്ടിണിയായ മനുഷ്യാ നീ പുസ്തകം കയ്യിലെടുത്തോളു, പുത്തനൊരായുധമാണു നിനക്കത് പുസ്തകം കയ്യിലെടുത്തോളു.' എന്ന മുദ്രാവാക്യവുമായി അന്ന് സാക്ഷരതാപ്രവർത്തകർ നിരക്ഷരരെ തേടിപ്പൊയി. എല്ലാ വിഭാഗം ആളുകളും 15 വയസ്സു തൊട്ട് 90 വയസ്സു വരെയുള്ളവർ സാക്ഷരതാ ക്ലാസ്സുകളിൽ പങ്കെടുത്തു. കേരളത്തിന്റെ സമ്പൂർണ്ണ സാക്ഷരതയ്ക്കായി അക്ഷരകേരളം പദ്ധതി സർക്കാർ നടപ്പിലാക്കി. കക്ഷിരാഷ്ട്രീയ ഭേദമെന്യെ എല്ലാവരും ആ സാക്ഷരതാ പ്രവർത്തനത്തിൽ പങ്കെടുത്തു. 1990 ഏപ്രിൽ 8ലെ സർവ്വേ അനുസരിച്ച് കേരളത്തിലൊട്ടാകെ 28,20,338 നിരക്ഷരരെ കണ്ടെത്തി. ഇവരെ സാക്ഷരരാക്കാനായി മൂന്നു ലക്ഷത്തോളം സന്നദ്ധപ്രവർത്തകരാണ് പ്രവർത്തിച്ചത്. അങ്ങനെ 1991 ഏപ്രിൽ 18ന് കേരളം ഇന്ത്യയിലെ ആദ്യത്തെ സമ്പൂർണ്ണ സാക്ഷര സംസ്ഥാനമായിത്തീർന്നു.
തുടർസാക്ഷരതാപരിപാടി
സാക്ഷരത നിലനിർത്താനും അക്ഷരം പഠിക്കുന്നതിലുപരി വിദ്യാഭ്യാസ നേട്ടം കൈവരിക്കാനുമാണ് തുടർ സാക്ഷരതാ പരിപാടി ആരംഭിച്ചത്. ഇന്ന് കേരള സംസ്ഥാന സാക്ഷരതാ മിഷൻ അഥോറിറ്റി ഇതിനു നേതൃത്വം നൽകി വരുന്നു. തുല്യതാ പഠനം ഇതിന്റെ സംരംഭമാണ്. ഒരു കാലത്ത് വിദ്യാഭ്യാസം തുടരാൻ കഴിയാത്ത ആർക്കും തുല്യതാ പരീക്ഷ എഴുതി 4, 7, 10 ക്ലാസ്സുകളിലെ പരീക്ഷ വിജയിക്കാൻ കഴിയും. പത്താം ക്ലാസ്സിലെ തുല്യതാ പരിക്ഷ വിദേശത്തെ പ്രത്യേകിച്ച് ഗൾഫ് രാജ്യങ്ങളിലെ ജോലികൾക്കായി പ്രയോജനപ്രദമാണ്. ഇതിനായി പ്രത്യേക കരിക്കുലം, പാഠപുസ്തകം, പരീക്ഷ എന്നിവ തയ്യാറക്കിയിട്ടുണ്ട്. ഇതിനുവേണ്ട ഇൻസ്ട്രക്റ്റർമാരെയും സജ്ജമാക്കിയിട്ടുണ്ട്.
ഇതു കൂടാതെ ദാരിദ്ര്യ നിർമ്മാർജ്ജനത്തിനായി തൊഴിലധിഷ്ടിത കോഴ്സുകൾ അഭ്യസിപ്പിക്കാനുള്ള പ്രവർത്തനങ്ങളും ഈ മിഷൻ ഏറ്റെടുത്തിട്ടുണ്ട്. സാക്ഷരതാ പ്രഖ്യാപനത്തിന് 25 വർഷമായി. സാക്ഷരതാ പ്രസ്ഥാനത്തിന്റെ പെരിലൊരു സാക്ഷരതാ റോഡുമുണ്ട്.
അവലംബം
വർഗ്ഗം:സാക്ഷരത വർഗ്ഗം:സാമൂഹ്യചരിത്രം
അരനാഥൻ
പതിനെട്ടാമത്തെ ജൈനതീർത്ഥങ്കരനാണ് അരനാഥൻ (ഹിന്ദി: अरनाथ जी). ഇക്ഷ്വാകുവംശത്തിലെ മഹാരാജാവ് സുഗർശനന്റെയും മഹാറാണി മിത്രാദേവിയുടെയും പുത്രനാനായാണ് അരനാഥൻ ജനിച്ചത്. ഇന്നത്തെ ഉത്തർപ്രദേശിലെ ഹസ്തിനപുരമാണ് ജനനസ്ഥലം.
അവലംബം
വർഗ്ഗം:തീർത്ഥങ്കരന്മാർ
കദ്രു
കാശ്യപൻ തന്റെ പത്നിമാരായ കദ്രുവിനോടും വിനതയോടും എങ്ങനെയുള്ള സന്താനങ്ങളെയാണവശ്യമെന്ന് തിരക്കുന്നു. ശക്തൻമാരായ ആയിരം പുത്രന്മാരെ കാംക്ഷിച്ച കദ്രുവിന് ജനിക്കുന്ന സന്താനങ്ങളാണ് വാസുകി, അനന്തൻ തുടങ്ങിയ നാഗങ്ങൾ.
ഉച്ചൈശ്രവസ്സ് എന്ന കുതിരയുടെ നിറം തൂവെള്ളയാണെന്ന് വിനതയും ഒരു കറുത്തപുള്ളിയുണ്ടെന്ന് കദ്രുവും വാതുവയ്ക്കുന്നു. കുതിരയുടെ ശരീരത്തിൽ കറുത്തപുള്ളിയായി കിടന്ന് കള്ളത്തരം കാണിക്കാനായി മക്കളായ നാഗങ്ങളോട് പറഞ്ഞെങ്കിലും നാഗങ്ങൾ കള്ളത്തരം ചെയ്യാൻ മടിച്ചതിനാൽ തീയിൽ വീണു മരിക്കട്ടെ എന്നു കദ്രു ശപിച്ചു. പിന്നീട് മാതൃശാപത്തെ ഭയന്ന് ചെറിയ ഒരു നാഗം ഈ കള്ളത്തരം ചെയ്തു അമ്മയെ സഹായിച്ചതിനാൽ ജരൽകാരുവിന്റെ പുത്രൻ നിങ്ങളെ ശാപത്തിൽ നിന്നും രക്ഷിക്കുമെന്നു ശാപമോക്ഷം നൽകി. , പല നാഗങ്ങളും സർപ്പസത്രയാഗത്തിൽ നിരവധി നാഗങ്ങൾ യാഗാഗ്നിയിൽ വീണുമരിച്ചു.
ബോണി ഓലം
ബോണി ഓലം (בוני עולם- "ബിൽഡേഴ്സ് ഓഫ് ദി വേൾഡ്") വന്ധ്യത അനുഭവിക്കുന്ന ജൂത ദമ്പതികളെ സഹായിക്കുന്ന, ന്യൂയോർക്കിലെ ബ്രൂക്ക്ലിൻ ആസ്ഥാനമായുള്ള നികുതി-ഒഴിവുള്ള സ്ഥാപനമാണ്
ചരിത്രം
ബ്രൂക്ലിനിൽ ആരംഭിച്ച ബോണി ഓലം, അമേരിക്ക ഇസ്രയേൽ, കാനഡ, ബെൽജിയം, യുണൈറ്റഡ് കിങ്ഡം എന്നിവിടങ്ങളിലുള്ള വിവിധ ശാഖകളിലേക്ക് വളർന്നു. 1999 ൽ, ബോണി ഓലം ഫണ്ട് ചെയ്ത ആദ്യത്തെ കുഞ്ഞ് ജനിച്ചു. ഇന്നുവരെ, 10,000-ത്തിലധികം കുട്ടികളുടെ ജനനത്തിൽ ബോണി ഓലം ഉൾപ്പെട്ടിട്ടുണ്ട്.
സ്വകാര്യ സംഭാവനകളിലൂടെയും സർക്കാർ ധനസഹായത്തിലൂടെയുമാണ് ബോണി ഓലത്തിന് ധനസഹായം ലഭിക്കുന്നത്.
സേവനങ്ങൾ
ലോകമെമ്പാടുമുള്ള ഡോക്ടർമാരുടെയും ഫെർട്ടിലിറ്റി സെന്ററുകളുടെയും ഒരു ശൃംഖല ബോണി ഓലം വികസിപ്പിച്ചെടുത്തിട്ടുണ്ട്.
ഓരോ ദമ്പതികൾക്കും അവരുടെ എല്ലാ കേസുകളും രഹസ്യമായും സ്വകാര്യമായും സൂക്ഷിക്കാൻ ബോണി ഓലം ഒരു പിൻ നൽകുന്നു. ദമ്പതികൾ ബോണി ഒലാമുമായി ബന്ധപ്പെടുമ്പോൾ, അവരെ മെഡിക്കൽ വിവരങ്ങളുടെ ലബിരിന്തിലൂടെ നയിക്കാനും മാതാപിതാക്കളാകാനുള്ള അവരുടെ അന്വേഷണത്തിൽ അവരെ സഹായിക്കാനും, പരിശീലനം ലഭിച്ച കൗൺസിലർമാരുടെയും മെഡിക്കൽ വിദഗ്ധരുടെയും ഒരു സംഘം കൺസൾട്ടേഷനുകളും റഫറലുകളും കൗൺസിലിംഗും ഒരു നൂതന ജനിതക പരിപാടിയും നൽകുന്നു.
പുറം കണ്ണികൾ
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
സിംബിയൻ ഫൗണ്ടേഷൻ
മുമ്പ് സിംബിയൻ ലിമിറ്റഡിന്റെ ഉടമസ്ഥതയിലുള്ളതും ലൈസൻസുള്ളതുമായ മൊബൈൽ ഫോണുകൾക്കായുള്ള സിംബിയൻഓപ്പറേറ്റിംഗ് സിസ്റ്റം കൈകാര്യം ചെയ്യുന്ന ഒരു ലാഭേച്ഛയില്ലാതെ പ്രവർത്തിക്കുന്ന സ്ഥാപനമാണ് സിംബിയൻ ഫൗണ്ടേഷൻ. സിംബിയൻ ഫൗണ്ടേഷൻ ഒരിക്കലും നേരിട്ട് പ്ലാറ്റ്ഫോം വികസിപ്പിച്ചില്ല, എന്നാൽ സിംബിയനെ ഏകോപിപ്പിക്കുകയും കംബാറ്റിബിലിറ്റി(compatibility) ഉറപ്പാക്കുകയും ചെയ്തു. സിംബിയൻ സോഴ്‌സ് കോഡ് ശേഖരിക്കുക, നിർമ്മിക്കുക, വിതരണം ചെയ്യുക തുടങ്ങിയ പ്രധാന സേവനങ്ങളും അതിന്റെ അംഗങ്ങൾക്കും കമ്മ്യൂണിറ്റിക്കും ഇത് നൽകി. ആ സമയത്ത് ഓപ്പൺ ഹാൻഡ്സെറ്റ് അലയൻസ്, ലിമോ ഫൗണ്ടേഷൻ എന്നിവയ്ക്കെതിരെ മത്സരിച്ചു.
പ്രവർത്തന ഘട്ടം (2009-2010)
നോക്കിയ, സോണി എറിക്സൺ, എൻടിടി ഡോകോമോ, മോട്ടോറോള, ടെക്സസ് ഇൻസ്ട്രുമെന്റ്സ്, വോഡാഫോൺ, എൽജി ഇലക്ട്രോണിക്സ്, സാംസങ് ഇലക്ട്രോണിക്സ്, എസ്ടിഎം മൈക്രോഇലക്ട്രോണിക്സ്, ഏ.റ്റി.&റ്റി. (AT&T) എന്നീ കമ്പനികൾ ചേർന്നാണ് ഫൗണ്ടേഷൻ സ്ഥാപിച്ചത്. അവരുടെ ഡിവൈസ് സ്ട്രാക്റ്റജിയിലെ മാറ്റം കാരണം, എൽജിയും മോട്ടറോളയും ഫൗണ്ടേഷൻ ബോർഡ് സൃഷ്ടിച്ചതിന് തൊട്ടുപിന്നാലെ വിട്ടു. അവ പിന്നീട് ഫുജിറ്റ്സു, ക്വാൽകോം ഇന്നൊവേഷൻ സെന്റർ എന്നിവർ പകരം ചേർന്നു.
ഫ്രാങ്കോസി
ബ്രൈഡൽവ്രീത്ത്, ടെറ്റില തുടങ്ങിയവ ഉൾപ്പെടെയുള്ള ഫ്രാങ്കോയ ജീനസിലെ ചെടികളുടെ ഒരു ചെറിയ കുടുംബമാണ് ഫ്രാങ്കോസി. ഫ്രാങ്കോസിയെ വിവിധ വർഗ്ഗീകരണ പദ്ധതികളിലാക്കി ഒരു കുടുംബമായി അംഗീകരിക്കപ്പെട്ടിട്ടുണ്ട്. എന്നാൽ APG III സമ്പ്രദായമനുസരിച്ച് ഫ്രാങ്കോസിയെ മെലിയൻത്തസിയിൽ ആണ് ഉൾപ്പെടുത്തിയിരിക്കുന്നത്. APG IV സിസ്റ്റത്തിൽ ഫ്രാങ്കോസിയെ വീണ്ടും മെലിയൻത്തസി കുടുംബത്തിനോടൊപ്പം ഉൾപ്പെടുത്തി അംഗീകരിക്കപ്പെട്ടിട്ടുണ്ട്.
അവലംബം
വർഗ്ഗം:റോസിഡ് കുടുംബങ്ങൾ വർഗ്ഗം:ഫ്രാങ്കോസി വർഗ്ഗം:ചിലിയിലെ സസ്യജാലങ്ങൾ വർഗ്ഗം:സസ്യകുടുംബങ്ങൾ
ഇൻവിസിബിൾ റെയിൽ
വർഗ്ഗീകരണം
റെയിലുകളുടെ കുടുംബത്തിൽ ഏതാണ്ട് 150ഓളം പക്ഷികൾ ഉണ്ട്. ചതുപ്പ് നിലങ്ങളിലും ,തണ്ണീർതടങ്ങളിലുമാണ് റെയിലുകളെ കണ്ടുവരുന്നത്. പരിണാമസിദ്ധാന്തം അനുസരിച്ച് ആദ്യകാലത്ത് പറക്കാൻ കഴിവുണ്ടായിരുന്ന ഇവയുടെ പറക്കുവാനുള്ള കഴിവ് ക്രമേണ നഷ്ടമായതായിരിക്കാം എന്ന് ഊഹിക്കുന്നു.